--THOUREIOS-- : ΓΙΑΤΙ Ο ΚΟΥΒΕΛΗΣ ΕΙΝΑΙ ΠΙΣΤΟΣ ΣΤΟ ΣΥΣΤΗΜΑ "ΔΙΑΚΥΒΕΡΝΗΣΗΣ-ΕΚΜΕΤΑΛΕΥΣΗΣ" ΤΗΣ ΕΛΛΑΔΑΣ...!!!\nΓια να μπορεί το υπάρχον σύστημα μέσω του δικοματισμού να διατηρείται, ώστε την χώρα να την κυβερνούν συνεχώς οι ίδιοι, είναι απαραίτητη η συμμετοχή κάποιων μεμονωμένων πολιτικών που τους συντηρούν διαχρονικά, για να το στηρίζουν στις δύσκολες στιγμές...!!!\nΑναρτήθηκε από thoureios.blokspot στις 2/16/2013 11:44:00 π.μ.\nΕκείνο που πρέπει κανείς να έχει υπόψη του, είναι πως μια κριτική στην οποιαδήποτε "πραγματικότητα" πρέπει να βασίζεται σε πάρα πολλές πληροφορίες, ακόμα και σε πληροφορίες σκουπίδια.\nΟ χώρος που εκπροσωπεί και εκφράζει ο Κουβέλης και η ΔΗΜΑΡ είναι κατά κύριο λόγο παλιοί αριστεροί, οι οποίοι μετά από μια μακρόχρονη ζωή πραγματικών επαναστατικών αγώνων, σήμερα ζώντας εκτός κοινωνικών και πολιτικών δράσεων, έχουν συντηρητικοποιηθεί απο την μια μεριά και από την άλλη, ορκισμένη στον ναρκισσισμό τους ως καθαρόαιμοι επαναστάτες - αγωνιστές, έχουν υποκύψει στον πειρασμό να θεωρούν όλους τους άλλους επικίνδυνους και ύποπτους.\nΟ συντηρητισμός έχει να κάνει περισσότερο με την ηλικία τους αλλά και με την αίσθηση πως οι συνθήκες σήμερα δεν επιτρέπουν μια επαναστατική διαδικασία στο επίπεδο κατάργησης του Κράτους και απελευθέρωσης της Κοινωνίας.\nΤαυτόχρονα, αισθάνονται πως ένα παιγνίδι της Αριστεράς με την εξουσία, ως κυριαρχική δύναμη και όχι ως μια μικρή συνιστώσα που θα διορθώνει μια συντηρητική κυβέρνηση από τα μέσα, καθίσταται επικίνδυνη όχι για τον Λαό, αλλά γι' αυτό που σηματοδοτεί.\nΗ συμμετοχή του Κουβέλη στην Κυβέρνηση Νέας Δημοκρατίας - ΠΑΣΟΚ, αποτελεί πράξη που δεν σχετίζεται με την αποχώρηση του Κουβέλη από τον Συνασπισμό.\nΗ συμμετοχή αποτελεί πράξη - συνέχεια της αλλοίωσης των χαρακτηριστικών της ΔΗΜΑΡ από την σκόπιμη ένταξη μιας δεξιάς τάσης του ΠΑΣΟΚ που θα διευκόλυνε την παρουσία του ΠΑΣΟΚ σε μια συνταύτιση και μια προοδευτική διαδικασία με τον πυρήνα της ιδεολογίας του, όπως αυτή είχε μεταλλαχθεί απο την περίοδο Σημίτη.\nΗ συμμετοχή της ΔΗΜΑΡ στην Κυβέρνηση αποτέλεσε την εξομάλυνση των παλιών αντιστάσεων μιας μερίδας Πασόκων με την ταυτότητα τους, που μόνο για το "τι θα πει ο κόσμος" δεν συμβιβάζεται με αυτό που είναι.\nΓια τον λόγο αυτό έγινε και η πρόσκληση στην ΔΗΜΑΡ απο τον Βενιζέλο για "δημιουργική" συμμετοχή στο συνέδριο του ΠΑΣΟΚ, όπου ο νεοσυντηριτικός και ολίγον ευρωδεξιός λόγος του Κουβέλη και της ΔΗΜΑΡ θα διευκόλυνε προσωπικές φιλοδοξίες Βενιζέλου και απελευθέρωση του Νέου ΠΑΣΟΚ απο τα βαρίδια της γέννησής του.\nΒέβαια η αρνητική τοποθέτηση της ΔΗΜΑΡ περισσότερο με πράξη μαντρώματος των δυνάμεών του στο επίπεδο των στελεχών τους, και ειδικά των προερχόμενων απο το ΠΑΣΟΚ, μπορεί να ερμηνευτεί.\nΤο ότι η ΔΗΜΑΡ έχει κατρακυλήσει σε ένα τραβεστί κόμμα της Ευρωδεξιάς, όπου η "Αριστερά" αποτελεί μέσο εξαπάτησης και του εαυτού της και απόκρυψη του σκοπού ίδρυσης της, πλέον φαίνεται. Πολλοί, μα πάρα πολλοί δεν το αντιλαμβάνονται.\n18 Φεβρουαρίου 2013 - 9:31 π.μ.\nΑφήστε τις πολύπλοκες πολιτικές αναλύσεις γιατί τα πράγματα είναι πολύ απλά. Θέλει να γλείψει κανένα κόκαλο.... από αυτά που έμειναν από το μεγάλο φαγοπότι που γινόταν και γίνεται ακόμα...\n4 Απριλίου 2013 - 10:18 μ.μ.\nΠΟΛΥ ΑΠΛΑ: Ο ΚΟΥΝΕΛΗΣ ΕΙΝΑΙ ΣΑΙΕΝΤΟΛΟΓΟΣ...\n16 Ιουλίου 2013 - 3:00 μ.μ.


Ρωσία: Εκατοντάδες συλλήψεις στις διαδηλώσεις κατά του Ασφαλιστικού του Πούτιν | Protagon.gr\nΑστυνομικοί στη Μόσχα ξυλοκοπούν διαδηλωτή κατά των μεταρρυθμίσεων Πούτιν | REUTERS/Sergei Karpukhin\nΗ αύξηση των ορίων ηλικίας ανησυχεί την μεγάλη πλειοψηφία των Ρώσων που -έστω και σε μικρούς αριθμούς- βγήκαν στον δρόμο για να διαδηλώσουν με προτροπή της αντιπολίτευσης\nProtagon Team 10 Σεπτεμβρίου 2018, 11:13\nΑστυνομικοί στη Μόσχα ξυλοκοπούν διαδηλωτή κατά των μεταρρυθμίσεων Πούτιν\nΗ αστυνομία στη Ρωσία προχώρησε σε πάνω από 800 συλλήψεις σε όλη τη χώρα σε μια ημέρα διαδηλώσεων κατά των αλλαγών στο συνταξιοδοτικό που υποκίνησε η αντιπολίτευση.\nΟι διαδηλωτές διαμαρτύρονται για την πρόθεση της κυβέρνησης να αυξήσει τα όρια ηλικίας, μία κίνηση που έριξε στα χαμηλότερα επίπεδα των τεσσάρων τελευταίων ετών τη δημοφιλία του Βλαντίμιρ Πούτιν (έπεσαν από το 77% στο 63% σε δύο μήνες).\nΗ κυβέρνηση έχει ανακοινώσει ότι το όριο θα αυξηθεί σταδιακά από τα 60 στα 65 χρόνια για τους άνδρες και από τα 55 στα 60 για τις γυναίκες. Η παραχώρηση που δέχτηκε ο Πούτιν ήταν να μην αυξηθεί το όριο για τις γυναίκες ως τα 63.\nΟι δημοσκοπήσεις δείχνουν ότι το 80% των πολιτών είναι κατά των σχεδίων. Πολλοί φοβούνται ότι δεν θα ζήσουν αρκετά για πάρουν σύνταξη, καθώς το προσδόκιμο για τους άνδρες είναι 66 έτη, αν και για τις γυναίκες είναι 77 χρόνια.\nΣτη Μόσχα, όπως σημειώνει ο Guardian, περί τους 2.500 πολίτες συγκεντρώθηκαν στην πλατεία Πούσκιν, παρά τις εκκλήσεις της αστυνομίας να παραιτηθούν. Φώναζαν μεταξύ άλλων «Ο Πούτιν είναι κλέφτης» και «Όχι στις αυξήσεις των ορίων».\nΩστόσο όταν προσπάθησαν να κινηθούν προς το Κοινοβούλιο, η αστυνομία έκανε χρήση εκτεταμένη χρήση βίας και τους απώθησε.\nΣτην Αγία Πετρούπολη οι Αρχές προσήγαγαν 354 άτομα, σύμφωνα τουλάχιστον με ιστοσελίδα που καταγράφει περιστατικά συλλήψεων σε πολιτικές εκδηλώσεις.\nΟ Βλαντίμιρ Πούτιν ψηφίζει για τον δήμο της Μόσχας – φυσικά τον εκλεκτό του (Sputnik/Alexei Nikolsky/Kremlin via REUTERS)\nΣτις διαμαρτυρίες κάλεσε το αντιπολιτευόμενο κόμμα του Αλεξέι Ναβάλνι, ο οποίος από τις 25 Αυγούστου είναι στη φυλακή με ποινή 30 ημερών. Ο ίδιος λέει ότι η φυλάκιση είναι προσχηματική για να μην ήταν παρών στις πορείες της Κυριακής.\nΗ αντιπολίτευση διαμαρτύρεται ακόμη γιατί το Google δέχτηκε το αίτημα της ρωσικής κυβέρνησης να αποσυρθούν οι διαφημίσεις που καλούσαν τους πολίτες σε διαμαρτυρία.\nΧθες Κυριακή ήταν και η ημέρα περιφερειακών και δημοτικών εκλογών στη χώρα.\nΜεταξύ άλλων, την επανεκλογή του κέρδισε ο εκλεκτός του Πούτιν δήμαρχος Μόσχας Σεργκέι Σομπιάνιν. Και σε αυτή την περίπτωση η αντιπολίτευση καταγγέλλει ότι οι υποψήφιοί της εμποδίστηκαν με διάφορους τρόπους.\nΠώς φτάσαμε ένα βήμα πριν κηρύξει ο Τραμπ πόλεμο στον Κιμ μέσω Twitter\nΣτο φως τα άγνωστα ενθύμια του Ρόμπιν Γουίλιαμς


Την Τετάρτη η άρση ασυλίας Μιχαλολιάκου | Η ΚΑΘΗΜΕΡΙΝΗ\n30 Μαΐου, 2014 30.05.2014 • 09:35\nΣτιγμές έντασης με φόντο τη Χρυσή Αυγή αναμένεται να βιώσει εκ νέου την ερχόμενη Τετάρτη το Κοινοβούλιο, καθώς εκείνη την ημέρα προγραμματίστηκε η συζήτηση επί του εισαγγελικού αιτήματος για άρση ασυλίας των Ν. Μιχαλολιάκου, Γ. Λαγού και Χρ. Παππά, για ορισμένες ακόμα από τις υποθέσεις για τις οποίες ελέγχονται από τη Δικαιοσύνη. Οι τρεις είναι ήδη προφυλακισμένοι για σοβαρά αδικήματα. Αν, λοιπόν, ζητήσουν να είναι παρόντες στην εν λόγω κοινοβουλευτική διαδικασία, θα πρέπει να λάβουν ειδική άδεια από τον εισαγγελέα φυλακών. Σε μια τέτοια περίπτωση θα σχεδιαστεί ειδική επιχείρηση μεταγωγής τους από τις φυλακές Κορυδαλλού στη Βουλή – κατ’ αντιστοιχία ανάλογης που προ λίγων ημερών είχε ακολουθηθεί για τις περιπτώσεις των επίσης προφυλακισμένων Γ. Γερμενή και Στ. Μπούκουρα.\nΩστόσο, αίσθηση προκάλεσε χθες η προσπάθεια του Ηλ. Κασιδιάρη να εγείρει θέμα αντικανονικότητας της διαδικασίας. Πληροφορίες, πάντως, αναφέρουν ότι η επίμαχη κίνηση δεν έγινε εν αγνοία του Ν. Μιχαλολιάκου.


''To Διπλοκάγκελο στους Μελισσουργούς Άρτας, την αετοφωλιά των Τζουμέρκων'' - EPIRUS TV NEWS\n''To Διπλοκάγκελο στους Μελισσουργούς Άρτας, την αετοφωλιά των Τζουμέρκων''\nEpirus TV NEWS 10/06/2017 12:12:00 π.μ.\n''To Διπλοκάγκελο στους Μελισσουργούς Άρτας, την αετοφωλιά των Τζουμέρκων''. To βιβλίο του Ανδρέα Ρίζου, τη Παρασκευή 20 Οκτωβρίου 2017, ώρα 18.30΄, στο Πνευματικό Κέντρο Ηπειρωτών, Κλεισθένους 15, 7ος όροφος, Ομόνοια.\nTo Διπλοκάγκελο στους Μελισσουργούς Άρτας, την αετοφωλιά των Τζουμέρκων.\n''To Διπλοκάγκελο στους Μελισσουργούς Άρτας, την αετοφωλιά των Τζουμέρκων'' Reviewed by Epirus TV NEWS on 10/06/2017 12:12:00 π.μ. Rating: 5


Το Οικονομικό Πανεπιστήμιο Αθηνών, προκειμένου να υποστηρίξει νέους και νέες που πραγματοποιούν προπτυχιακές ή/και μεταπτυχιακές σπουδές στο ΟΠΑ, αλλά και παράλληλα για να αναγνωρίσει και να ενθαρρύνει την αριστεία, προσφέρει υποτροφίες που αντλούνται είτε από ιδίους πόρους είτε από συνεργασία με άλλους οργανισμούς. Ακολουθεί ο κατάλογος των χορηγούμενων υποτροφιών. Προπτυχιακές Σπουδές\nΔιεθνών και Ευρωπαϊκών Οικονομικών Σπουδών (πλήρους φοίτησης)\n«Υποτροφίες ΕΤΕ (Εθνικής Τραπέζης Ελλάδος) για Μεταπτυχιακές Σπουδές στις Διεθνείς και Ευρωπαϊκές Οικονομικές Σπουδές»(ακαδ. Έτη 2014-15, 2015-16, 2016-17, 2018-19 & 2019-20)\nΟικονομικής Επιστήμης με κατευθύνσεις α.Οικονομική Θεωρία και β.Εφαρμοσμένα Οικονομικά και Χρηματοοικονομική Ανάλυση (πλήρους φοίτησης)\nΌλες οι υποτροφίες χορηγούνται υπό τη μορφή απαλλαγής μέρους των διδάκτρων. Ο αριθμός των υποτροφιών που χορηγούνται κάθε ακαδημαϊκό έτος ορίζεται από την επιτροπή του προγράμματος ανά ακαδημαϊκό έτος.Οι υποτροφίες «βάσει σειράς εισαγωγής» χορηγούνται σε φοιτητές που έχουν συγκεντρώσει το υψηλότερο σύνολο μορίων (βάσει ακαδημαϊκών κριτήριων) κατά την εισαγωγή τους στο πρόγραμμα. «Βάσει επίδοσης στο α’ εξάμηνο σπουδών»\nΌλες οι υποτροφίες χορηγούνται υπό τη μορφή απαλλαγής μέρους των διδάκτρων. Ο αριθμός των υποτροφιών που χορηγούνται κάθε ακαδημαϊκό έτος ορίζεται από την επιτροπή του προγράμματος ανά ακαδημαϊκό έτος.Οι υποτροφίες «βάσει επίδοσης στο α εξάμηνο σπουδών» χορηγούνται σε φοιτητές που έχουν υψηλό Μ.Ο. βαθμολογίας στο α’ εξάμηνο σπουδών. «Βάσει επίδοσης στο β’ εξάμηνο σπουδών»\nΟικονομικής Επιστήμης με κατεύθυνση σε α.Εφαρμοσμένα Οικονομικά, Στρατηγικές Αποφάσεις και Ρύθμιση Αγορών και β.Χρηματοοικονομική (μερικής φοίτησης)\nΤο πρόγραμμα χορηγεί χρηματικά βραβεία (μέσω της μείωσης διδάκτρων) σε φοιτητές καθ' όλη τη διάρκεια των σπουδών τους βάσει βαθμολογικών επιδόσεων, καθώς και σε ανέργους φοιτητές (οι οποίοι έχασαν την εργασία τους κατά τη διάρκεια της φοίτησής τους στο πρόγραμμα μεταπτυχιακών σπουδών). Οι φοιτητές του προγράμματος μπορούν να χρηματοδοτήσουν το ΠΜΣ – μέρος αυτού ή και εξολοκλήρου- και μέσω του προγράμματος ΛΑΕΚ 0,24 του ΟΑΕΔ.\nBusiness Analytics (πλήρους φοίτησης)\nΤο πρόγραμμα μπορεί να χορηγεί υποτροφίες διδάκτρων σε φοιτητές πλήρους φοίτησης βάσει ακαδημαϊκών και οικονομικών κριτηρίων. Λογιστικής και Χρηματοοικονομικής\nΜάρκετινγκ και Επικοινωνίας με κατεύθυνση Μάρκετινγκ με Διεθνή Προσανατολισμό (πλήρους φοίτησης)\nΓια τους πέντε (5) πρώτους κάθε σειράς. Διοίκησης Επιχειρήσεων ΜBA (πλήρους φοίτησης)\nΟι υποτροφίες απευθύνονται σε αριστούχους φοιτητές πλήρους φοίτησης του MBA. O Όμιλος Libra έχει δεσμευτεί για €250.000 προς το πρόγραμμα για πέντε έτη. Το ετήσιο χρηματικό ποσό των χορηγούμενων υποτροφιών ανέρχεται σε €50.000. Κάθε υπότροφος θα επιλέγεται αυστηρώς με αξιοκρατικά κριτήρια και θα λαμβάνει την υποτροφία η οποία θα συμβάλλει στην αποπληρωμή των διδάκτρων του/της. Η επιλογή των υποτρόφων θα πραγματοποιείται μετά την επιτυχή ολοκλήρωση όλων των μαθημάτων του πρώτου (εξεταστική περίοδος Ιανουαρίου) και του δεύτερου εξαμήνου (εξεταστική περίοδος Ιουνίου) του μεταπτυχιακού προγράμματος. «Υποτροφίες Αριστείας της PwC στη Μνήμη Αντώνη Δεσύπρη»\nΓια αριστούχους πρωτοετείς φοιτητές του ΜΒΑ πλήρους φοίτησης με κατεύθυνση Χρηματοοικονομική. Η εταιρεία PwC χορήγησε 3 Υποτροφίες Αριστείας 2.000 ευρώ εκάστη στη «Μνήμη Αντώνη Δεσύπρη» σε 3 αριστούχους πρωτοετείς φοιτητές του ΜΒΑ πλήρους φοίτησης με κατεύθυνση Χρηματοοικονομική. Διοίκησης Επιχειρήσεων ΜBA (part time)\nΤο πρόγραμμα υποτροφιών "SNF" είναι σχεδιασμένο ώστε να υποστηρίζει τουλάχιστον πέντε (5) φοιτητές από αναπτυσσόμενες χώρες. Τα κριτήρια επιλογής είναι το ακαδημαϊκό υπόβαθρο. Προσφέρεται η δυνατότητα κάλυψης των διδάκτρων κατά το ήμισυ (3750 ευρώ), πλήρης κάλυψη των διδάκτρων (7500 ευρώ) ή κάλυψης των διδάκτρων και εξόδων διαβίωσης (ύψους περίπου 13500 ευρώ). Πληροφοριακά Συστήματα (πλήρους φοίτησης)\nΧορηγείται, αποκλειστικά και μόνο, βάσει της επίδοσης των φοιτητών στα μαθήματα των δύο πρώτων εξαμήνων του ΠΜΣ. Η υποτροφία εισαγωγής καλύπτει έως το 50% των διδάκτρων και χορηγείται στους 3-4 βαθμολογικά καλύτερους φοιτητές του προγράμματος. Το προβλεπόμενο ποσό της υποτροφίας, καθώς και η κατανομή αυτού, μεταξύ των φοιτητών που είναι πρώτοι στη βαθμολογική κλίμακα, αποφασίζεται από τη Γ.Σ.Ε.Σ. του Τμήματος Πληροφορικής. Επιστήμης Υπολογιστών (πλήρους φοίτησης)\nΜαθηματικά της Αγοράς και της Παραγωγής (πλήρους φοίτησης)\nΟι φοιτητές που γίνονται δεκτοί στο πρόγραμμα Πλήρους Φοίτησης και έχουν βαθμό πτυχίου πάνω από 8 (οκτώ) απαλλάσσονται από το 1/3 των συνολικών διδάκτρων (1.000 €). Επίσης, ο πρώτος φοιτητής που έχει άριστη επίδοση σε κάθε εξάμηνο απαλλάσσεται από το 1/3 των συνολικών διδάκτρων. Διδακτορικές Σπουδές


PoliceVoice: Ξεσπά η μητέρα του αστυνομικού που εκτελέστηκε το 2011 στου Ρέντη: «Οι δολοφόνοι των παιδιών μας ζουν και βασιλεύουν»\nΣτον Εισαγγελέα του Αρείου Πάγου προσέφυγαν οι οικογένειες των δυο αστυνομικών της ομάδας Δ.Ι.ΑΣ, που δολοφονήθηκαν σε συμπλοκή στου Ρέντη.\nΑυτό που ζητούν είναι να εξετάσει εκ νέου την απόφαση του Εφετείου, με την οποία αθωώθηκε ο ένας από τους τρεις κατηγορούμενους.\n«Πιστεύουν ότι δεν είναι αθώος, ότι είχε εμπλοκή και ήταν παρών στις δολοφονίες», είπε η δικηγόρος της οικογένειας. Οι οικογένειες των δύο αστυνομικών υποστηρίζουν ότι υπάρχουν και άλλοι εκτελεστές και μιλούν για ένα τέταρτο άτομο, το οποίο δε συνελήφθη ποτέ. Η υπόθεση περιπλέκεται ακόμα περισσότερο, καθώς ένας από τους καταδικασμένους, υποστηρίζει ότι δεν είναι εκείνος ο δολοφόνος και προσφεύγει και αυτός στον Άρειο Πάγο.


You are here: Home / ΡΟΗ ΕΝΗΜΕΡΩΣΗΣ / ΣΥΡΙΖΑ: Ο κ. Μητσοτάκης εμφανίστηκε σαν να κυβερνά μία άλλη χώρα\n12/01/2021 - 22:07 | ΝΗΣΟΣ: ΙΚΑΡΙΑ Filed Under: ΡΟΗ ΕΝΗΜΕΡΩΣΗΣ\n«Δεν βρήκε επίσης μια κουβέντα να πει για τους υγειονομικούς που δέχονται καθημερινά επιθέσεις από τους υπουργούς του. Δεν είπε τίποτα στους γονείς που στέλνουν τα παιδιά τους σε σχολικές αίθουσες ασφυκτικά γεμάτες και με ανοιχτά παράθυρα μέσα στο κρύο. Απέφυγε για άλλη μια φορά να δεσμευτεί να δοθούν στη δημοσιότητα τα πρακτικά της Επιτροπής λοιμωξιολόγων, ώστε να μάθουμε τι πραγματικά οδήγησε στην τραγωδία της Θεσσαλονίκης».\n«Αντίθετα, τα βρήκε όλα τέλεια με τα εμβόλια που μετά τις υποσχέσεις για 2 εκατομμύρια το πρώτο μήνα τώρα πανηγυρίζουν για 8 χιλιάδες εμβόλια την ημέρα. Όλα τέλεια με εμβολιαστικά κέντρα που στέλνουν κόσμο στην άλλη άκρη της κάθε περιοχής απ’ διαμένουν για εμβόλιο. Όλα τέλεια και με την ιχνηλάτηση, που απλά δεν υπάρχει γιατί δε γίνονται μαζικά τεστ ούτε και συνταγογραφούνται για να είναι προσβάσιμα στο πληθυσμό».


BLACK n' WHITE WORLD: Η γραπτή δήλωση του Πάμπλο Κοντρέρας\nΠριν από την έναρξη της συνέντευξης τύπου, μοιράστηκε η ακόλουθη δήλωση του Χιλιανού ποδοσφαιριστή την οποία ουσιαστικά ανέλυσε αργότερα με τα όσα είπε...\n"Οι τελευταίες εβδομάδες δεν ήταν και τόσο ευχάριστες, αντίθετα ήταν δύσκολες, κάποιες φορές σε ποδοσφαιρικό επίπεδο και άλλες φορές σε προσωπικό και οικογενειακό.\nθα ήθελα οι οπαδοί του ΠΑΟΚ να καταλάβουν και να γνωρίζουν ότι όλα αυτά τα χρόνια, κοντά 4, πάντα ήθελα και πάντα ήμουν στην διάθεση της ομάδα μου να αγωνιστώ.\nΉθελα να εξηγήσω έτσι, για να μην υπάρχουν αμφιβολίες για την σχέση μου με την ομάδα σε κάποια μέσα ενημέρωσης, την απουσία μου σε ορισμένα παιχνίδια, ειδικά σε αυτό με τον Αστέρα Τρίπολης, αλλά και την μετέπειτα ετοιμότητα μου στα παιχνίδια με την εθνική μου 10 ημέρες αργότερα. Αντιμετώπισα πολλά προβλήματα φυσικής κατάστασης, αλλά ποτέ δεν έπαψα να είμαι διαθέσιμος να βοηθήσω.\nΤο ότι ήδη είχα συμφωνήσει και υπογράψει σε άλλη ομάδα χωρίς να έχω εξαντλήσει το συμβόλαιο μου με τον ΠΑΟΚ , το διαψεύδω κατηγορηματικά, γιατί απλά σέβομαι τους οπαδούς του συλλόγου. Αλλά ναι, δεν θα αρνηθώ ότι έγιναν συζητήσεις με την Κόλο Κόλο.\nΕυχαριστώ πρώτα από όλους τον Ζήση Βρύζα που μου προσέφερε αυτήν όμορφή και μεγάλη εμπειρία να παίξω σε αυτόν το πραγματικά υπέροχο σύλλογο. Φυσικά και τον πρόεδρο Θόδωρο Ζαγοράκη και κάθε έναν ξεχωριστά από τους τεχνικούς διευθυντές που πέρασαν όλα αυτά τα χρόνια από την ομάδα.\nΕυχαριστώ επίσης όλους τους προπονητές που πέρασαν από την ομάδα θα τους είμαι για πάντα ευγνώμων για τον σεβασμό με τον οποίο με αντιμετώπισαν.\nΕυχαριστώ τους συμπαίκτες - φίλους μου χάρη σε όλους, όλον αυτόν τον καιρό έγινε πιο μεγάλος ο ΠΑΟΚ, αυτοί που με δέχτηκαν με τις αρετές μου αλλά και με τα ελαττώματα μου.\nΘέλω τέλος να ζητήσω από όλους τους φιλάθλους της ομάδας να κατανοήσουν και να αποδεχτούν την απόφαση που πήραμε από κοινού με την διοίκηση που δεν ήταν καθόλου εύκολη. Γνωρίζω τις περίπλοκες στιγμές που περνάει ο σύλλογος και ένας τρόπος για να βοηθήσω ήταν να τελειώσω το συμβόλαιο μου πιο νωρίς. Δεν θα ήθελα να μιλήσω καθόλου για το οικονομικό κάτι τέτοιο δεν θα ήταν σωστό από μέρος μου.\nΠέρασα με την οικογένεια μου τα ομορφότερα χρόνια της καριέρας μου, με έκαναν να αισθάνομαι τυχερός που από Κυριακή σε Κυριακή φορούσα αυτήν την ιστορική φανέλα αλλά και σε πολλές ξεχωριστές περιπτώσεις που στην Τούμπα ακούστηκε το όνομα μου, μέχρι ακόμα και εκείνη την δύστυχη ημέρα που έχασα τον πατέρα μου.\nΝιώθω και θα νιώθω για πάντα το μεγαλύτερο σεβασμό για πους οπαδούς της ομάδας , θα τους θυμάμαι για όλη μου την ζωή όπως και αυτήν την πόλη αυτό το ζεστό και φιλόξενο μέρος.\nΦυσικά δεν θα μπορούσα να παραλείψω τα ελληνικά Μέσα Μαζικής Ενημέρωσης. Ευχαριστώ για τον σεβασμό που μου δείξανε και την άριστη συνεργασία που είχαμε.\nPABLO ANDRES CONTRERAS FICA"\nΑναρτήθηκε από Black n' white world στις 5:17 μ.μ.


Τουρκία: «Θα υπερασπιστούμε τα δικαιώματά μας» - Η οργισμένη αντίδραση στην συμφωνία Ελλάδας - Γαλλίας - Nitro Magazine\nΤουρκία: «Θα υπερασπιστούμε τα δικαιώματά μας» – Η οργισμένη αντίδραση στην συμφωνία Ελλάδας – Γαλλίας\n«Αντί συνεργασίας, η πολιτική εξοπλισμού της Ελλάδας και η προσπάθειά της να απομονώσει και να αποξενώσει την Τουρκία είναι μια προβληματική πολιτική που θα βλάψει τον εαυτό της και την ΕΕ»\nΗ αντίδραση των ΜΜΕ στην Τουρκία\nΟ ειρωνικός σχολιασμός των δηλώσεων Μακρόν – Μητσοτάκη\nΑντιδρά η Τουρκία στην αμυντική συμφωνία Ελλάδας – Γαλλίας, αλλά και στην αγορά φρεγατών Belharra και μαχητικών Rafale, τρεις ημέρες μετά την υπογραφή της συμφωνίας Αθήνας – Παρισιού.\nΟ εκπρόσωπος του τουρκικού ΥΠΕΞ έκανε λόγο για μαξιμαλιστικές αξιώσεις της Ελλάδας, αναφέροντας ότι η Άγκυρα θα προστατεύσει τα δικαιώματά της σε Αιγαίο και Μεσόγειο.\n«Οι μαξιμαλιστικές αξιώσεις της Ελλάδας για θαλάσσιες περιοχές δικαιοδοσίας και για εναέριο χώρο είναι αντίθετες με το διεθνές δίκαιο. Είναι ένα κενό όνειρο ότι η Ελλάδα μπορεί να μας κάνει να αποδεχθούμε αυτούς τους ισχυρισμούς, οι οποίοι αμφισβητούνται επίσης από τη διεθνή κοινότητα, δημιουργώντας διμερείς στρατιωτικές συμμαχίες εναντίον της Τουρκίας, με τρόπο που βλάπτει τη Συμμαχία του ΝΑΤΟ.\nΤέτοιες μάταιες προσπάθειες θα αυξήσουν περαιτέρω την αποφασιστικότητά μας να προστατεύσουμε τόσο τα δικά μας δικαιώματα όσο και τα δικαιώματα της “ΤΔΒΚ” στο Αιγαίο και τη Μεσόγειο», ανέφερε ο Τανζού Μπιλγκίτς.\nΚαι πρόσθεσε: «Αντί συνεργασίας, η πολιτική εξοπλισμού της Ελλάδας και η προσπάθειά της να απομονώσει και να αποξενώσει την Τουρκία είναι μια προβληματική πολιτική που θα βλάψει τον εαυτό της και την ΕΕ, της οποίας είναι μέλος, και θα απειλήσει την περιφερειακή ειρήνη και σταθερότητα».\nΥπενθυμίζεται ότι εκνευρισμό στην Άγκυρα προκάλεσε η υπογραφή συμφωνίας Ελλάδας – Γαλλίας για την εγκαθίδρυση στρατηγικής εταιρικής σχέσης για τη συνεργασία στην άμυνα και την ασφάλεια.\nΤα τουρκικά ΜΜΕ αντέδρασαν αμέσως μετά την υπογραφή και την ανακοίνωση της συμφωνίας Ελλάδας – Γαλλίας, την οποία είχαν μεταδώσει την περασμένη Τρίτη ως έκτακτη είδηση.\nΤα περισσότερα τουρκικά ΜΜΕ, που παρακολουθούσαν εκ του σύνεγγυς τις κινήσεις της Ελλάδας αναφορικά με τα εξοπλιστικά της προγράμματα, εστίασαν στις δηλώσεις του Γάλλου προέδρου Μακρόν και του Κυριάκου Μητσοτάκη περί «ιστορικής ημέρας» στις ελληνογαλλικές σχέσεις.\nΗ Yeni Safak σχολιάζει με ειρωνική διάθεση ότι «ο Μακρόν θα προστατεύει τους γείτονες», αναφερόμενη στο αμυντικό σύμφωνο Ελλάδας – Γαλλίας.


Πυρκαγιές Αυστραλία: Έχει απανθρακωθεί επιφάνεια που αντιστοιχεί σε έκταση διπλάσια από αυτή του Βελγίου | ΤΟ ΠΟΝΤΙΚΙ\nΗ Βρετανία καλεί τους πολίτες της να μην ταξιδεύουν σε Ιράκ και Ιράν\nΛιβυκό κοινοβούλιο: Άκυρη η συμφωνία Σάρατζ με την Τουρκία - Διακοπή διπλωματικών σχέσεων\nΠυρκαγιές Αυστραλία: Έχει απανθρακωθεί επιφάνεια που αντιστοιχεί σε έκταση διπλάσια από αυτή του Βελγίου\nΕδώ και μήνες, ο αυστραλιανός στρατός προσφέρει βοήθεια στην αεροπορική αναγνώριση, την χαρτογράφηση, την έρευνα και διάσωση, την επιμελητειακή και αεροπορική υποστήριξη.\nΈχουν ήδη αναπτυχθεί περίπου 2.000 στρατιώτες.\n"Η κυβέρνηση δεν έλαβε ελαφρά αυτή την απόφαση", δήλωσε η υπουργός Εξωτερικών Μαρίζ Πέιν.\n"Είναι η πρώτη φορά όσο μπορεί κανείς να θυμηθεί που καλείται τέτοιος αριθμός εφέδρων (...). Είναι η πρώτη φορά στην ιστορία της χώρας μας", τόνισε.\nΗ ανακοίνωση καταγράφεται ενώ ο πρωθυπουργός δέχεται εδώ και εβδομάδες επικρίσεις για τον τρόπο που διαχειρίστηκε την κρίση.\n"Οι συνθήκες επιδεινώνονται γρήγορα στις φωτιές της Νέας Νότιας Ουαλίας", επισήμανε η Μετεωρολογική Υπηρεσία μέσω Twitter. "Η ζέστη και ο άνεμος ενισχύουν την πύρινη λαίλαπα".\nΤο Σαββατοκύριακο αναγγέλλεται καταστροφικό στο μέτωπο των πυρκαγιών.\nΑναμένεται καύσωνας και σήμερα, θερμοκρασίες που θα ξεπεράσουν τους 40 βαθμούς Κελσίου και θα συνοδεύονται από ισχυρούς ανέμους. Υπάρχει κίνδυνος να αναζωπυρωθούν εκατοντάδες δασικές πυρκαγιές, που κατακαίουν τη χώρα τους τελευταίους τέσσερις μήνες, οι περισσότερες από τις οποίες παραμένουν ακόμη ανεξέλεγκτες.\nΚόντε στην Bild: Αν δεν ακούσουν Γερμανία και Ολλανδία, θα πρέπει να ξεγράψουμε την Ευρώπη


Sotostips: Διαφορετικά αποτελέσματα αναζήτησης για ίδια αναζήτηση(Ιστορικό Google)\nΔιαφορετικά αποτελέσματα αναζήτησης για ίδια αναζήτηση(Ιστορικό Google)\nΑν παρατηρήσατε, για την ίδια αναζήτηση έχουμε διαφορετικά αποτελέσματα στο www.google.gr (google Ελλάδα) και στο www.google.com/ncr (in english). Στο πρώτο, παρά το ότι μπορούμε να αναζητάμε μια αγγλική φράση μπορεί να βλέπουμε και πολλά αποτελέσματα από ελληνικές σελίδες(για το δεύτερο αν πληκτρολογούσουμε www.google.com θα μας πετάξει στο google.gr για αυτό βάζω ncr).\nΑυτό γίνεται, λόγω της γεωγραφικής μας θέσης, της Ελλάδας. Η Google θεωρεί ότι θα θέλαμε και πολλά ελληνικά αποτελέσματα στις αναζητήσεις. Εκτός κι αν επιτούτου ορίσουμε κάτι άλλο.\nΕπίσης, αν είστε συνδεδεμένοι με το Google λογαριασμό σας(πχ είστε στο GMail, διαβάζετε Google Reader κλπ) τα αποτελέσματα των αναζητήσεων σας θα είναι προσωποποιημένα και διαφορετικά(personalized) λόγω του Ιστορικού Αναζητήσεων στη Google. Όταν δημιουργείται νέο λογαριασμό στη Google σας δίνεται η δυνατότητα να ενεργοποιήσετε το Ιστορικό.\nΔιαβάστε προσεκτικά τις σελίδες βοήθειας για Google History(ελληνικά - αναλυτικά-πάντα ενήμερα) πως το επεκτείνουμε με google toolbar, πως το απενεργοποιούμε, πως αφαιρούμε συγκεκριμένα αποτελέσματα κλπ.\nΕπίσης, έστω και αν δεν είστε συνδεδεμένοι στο Google λογαριασμό σας, λόγω και των cookies μπορεί η google να τροποποιεί-"βελτιστοποιεί τα αποτελέσματα αναζήτησης ανάλογα με τι κάνατε στο ίντερνετ το προηγούμενο διάστημα.\nReview: Google Web History\nupdate12/3/2011 Κι ένα ελληνικό φόρουμ με συζήτηση για "πραγματικά αποτελέσματα" στη Google\nαπό τον blogger Sotirios Priftis γράφτηκε στις Σεπτεμβρίου 05, 2009\nΚατηγορία: αναζήτηση, google, search


ΜΑΚΑΡΟΝΟΣΑΛΑΤΑ - Οι πιο νόστιμες συνταγές\nBy μιαμ μιαμ\n250 γρ.μακαρονια της αρεσκειας σας\n2 κονσερβες τονου σε νερο\nεναμιση κουπα μαγιονεζα ανακατεμενη με 1 κουταλια κετσαπ\nβραζουμε τα μακαρονια συμφωνα με τις οδηγιες που αναγραφονται στην συσκευασια,τα κρυωνουμε με νερο και τα λαδωνουμε με λιγο λαδι.τοποθετουμε τα μακαρονια σε μια γαβαθα βαθια ριχνουμε τοον τονο,το κρεμμυδι το κεφαλοτυρι και λιγο πιπερι.ανακατευουμε καλα,προσθετουμε το μειγμα της μαγιονεζας και ανακατευουμε...η σαλατουλα ...\nΔιαβάστε ολόκληρη τη συνταγή στο: μιαμ μιαμ\nΜους τόνου με μυρωδικά Υλικά: 1 κουτί τόνο σε λάδι ή νερό, 1 κούπα μαγιονέζα, 2 φιλετάκια αντσούγιας σε λάδι, 2 κουτ.σούπας κέτσαπ, 1 σκελίδα σκόρδο, 4 κουτ.σούπας ελαιόλαδο, 1 κουτ.σούπας...\nΚρυα πρασινη σουπα Υλικα700γρ.πρασινες πιπεριες (κερατο)2 ξερα κρεμμυδια1/3 ποτ.ελαιολαδο80γρ. κεφαλοτυρι τριμμενο2 ποτ.νερου ζωμο λαχανικων1 κουτ.γλυκου βουτυροαλατι,πιπερι,τζιντζερ τριμμαλιγο αλευριΕκτελεσηΨιλοκοβουμε το κρεμμυδι και το σωταρουμε σε λιγο ελαιολαδο.Κτοπιν ριχνουμε τις πιπεριες που...\nSuper θρεπτικη φακη!! Υλικα200γρ. φακη4 κουτ.σουπας ελαιολαδοοσο νερο χρειαζεται50 γρ. τονο σε νερο1 φυλλο δαφνηςμπαχαριμισο ποτηρι σαλτσα ντοματαςλιγο ξυδιλιγο ζαχαρηΕκτελεσηΣτην αρχη βραζουμε την φακη για λιγο.Κατοπιν τη σουρωνουμε και την...\nΕυκολη σαλατα Υλικα350 γρ. μαρουλι σγουρο150 γρ. κασερι μετσοβονε (ή πικαντικο γενικοτερα)50 γρ. φυστικια καθαρισμενα & καβουρντισμενα2 κουτ.σουπας ελαιολαδοχυμο απο μισο λεμόνιΕκτελεσηΚοβουμε το μαρουλι ψηλα,οχι ομως πολυ.Το τοποθετουμε σε...\nΚούκις με σοκολάτα! Κοιτώντας ξανά τα μπισκοτάκια με φιστικοβούτυρο και την συνταγή στην οποία βασίστηκαν, βρήκα και αυτά τα σοκολατένια κούκις τα οποία λόγω εποχής μετέτρεψα σε νηστίσιμα. Παρέλειψα επίσης...\nΚουσκούς αλά ελληνικά Συστατικά:- 1 φλυτζάνι κουσκούς- 2 ντομάτες- 1 αγγούρι- 2 κρεμμυδάκια ξερά- 1 ματσάκι μαιντανό- ελιές σε ροδέλες- κάπαρη- φέτα- ελαιόλαδο- αλάτι, ρίγανη, - λίγο ξύδιΕκτέλεση:1. Σε αλατισμένο...\nμακαρονοσαλατα κρυα, κρυα μακαρονοσαλατα, μακαρονοσαλατα διαιτης, μιδοπιλαφο με κρεμα γαλακτος\nTags: νόστιμα φαγητά, νοστιμιές, νόστιμο, Ορεκτικά, Συνταγές, Συνταγές μαγειρικής, Φαγητά


«Αποκλεισμός του αυτονοήτου και αυτοδίκαιου» λέει ο Π. Κατσούλης για την μη εκλογή του στην Κ.Ε. του ΣΥΡΙΖΑ - AgrinioPress\n«Αποκλεισμός του αυτονοήτου και αυτοδίκαιου» λέει ο Π. Κατσούλης για την μη εκλογή του στην Κ.Ε. του ΣΥΡΙΖΑ\nPressRoom Send an email 19/05/2022 , 10:40\nΣαφή υπονοούμενα για τη διαδικασία ανάδειξης μελών στην Κεντρική Επιτροπή του ΣΥΡΙΖΑ – Προοδευτική Συμμαχία αφήνει με δήλωση στου στα μέσα κοινωνικής δικτύωσης, ο Παναγιώτης Κατσούλης, πρώην δήμαρχος Μεσολογγίου.\nΑν και ο κ. Κατσούλης κατέγραψε εντυπωσιακή επίδοση δεν κατάφερε να εκλεγεί στο ανώτατο κομματικό όργανο και στη δήλωση του, κάνει λόγο για «αποκλεισμό του αυτονόητου και αυτοδίκαιου, στο όνομα συγκεκριμένων ατομικών συμφερόντων και επιδιώξεων».\nΗ ανάρτηση του πρώην δημάρχου:\nΣτους πολλούς, πάρα πολλούς συντρόφους και συντρόφισσες σε όλη την Περιφέρεια,\nοι οποίοι με στήριξαν ανιδιοτελώς και με ανέδειξαν στην πρώτη θέση και με διαφορά, απ’ όλα τα μέλη της διεύρυνσης του ΣΥΡΙΖΑ – Προοδευτικής Συμμαχίας στη Δυτική Ελλάδα.\nΌλοι μαζί πραγματοποιήσαμε ένα έντιμο αγώνα,\nμε μοναδικό μας μηχανισμό την αλληλεγγύη, την εμπιστοσύνη και τη συντροφικότητα.\nΜε αυτές τις αρχές και τις αξίες θα συνεχίσουμε!\nΑκόμη και αν αποκλειστώ, γιατί περί αυτού θα πρόκειται,\nΔεν αποκλείεται απλά ένα φυσικό πρόσωπο από τη νέα ΚΕ,\nαλλά το αυτονόητο και αυτοδίκαιο,\nστο όνομα συγκεκριμένων ατομικών συμφερόντων και επιδιώξεων.\nΔεν συνεχίζω για ευνόητους λόγους…\nΜπροστά μας είναι ο δρόμος!\nκεντρική επιτροπή Παναγιώτης Κατσούλης πρώην δήμαρχος Μεσολογγίου ΣΥΡΙΖΑ\n20/05/2022 , 15:52 στις 3:52:58 ΜΜ\nΧάνεις το μέτρημα από την υπερπληθώρα αριβίστων κλαρινογαμπρών που έχουν μαζευτεί στο ΣΥΡΙΖΑ που νομίζουν πως είναι δεδομένη κιόλας η δεύτερη φορά…αριστερά…τι σχέση έχει η αριστερά με το ΣΥΡΙΖΑ είναι να απορείς πλέον αλλά τέλος πάντων….


Ποια είναι η διαφορά μεταξύ ομολόγων χαρτί και τραπεζογραμματίων; -Νέα - Suzhou Guanhua χαρτί εργοστάσιο\nΠοια είναι η διαφορά μεταξύ ομολόγων χαρτί και τραπεζογραμματίων;\n1, το χαρτί είναι ένα είδος γκραβούρα εκτύπωση χαρτιού.\nΤο χαρτί είναι λείο, λευκό και σχολαστική. Χαρτί σκληρή. Ανθεκτικότητα είναι ισχυρή. Εξαιρετική αντοχή στο νερό, αντοχή στην τριβή και αντοχή αναδίπλωση. Καλή προσαρμοστικότητα εκτύπωσης. Πρώτες ύλες και μεθόδους παραγωγής και καταπολέμηση των πλαστών προϊόντων χαρτιού παρόμοια. Χρησιμοποιείται για την εκτύπωση για την δύναμη και την αντοχή απαιτήσεις των τίτλων, κυβερνητικά έγγραφα νομικών Συνθήκη.\nΧαρτί για εκτύπωση χαρτονομισμάτων, ομόλογα και διάφορα έγγραφα. Χαρτί σκληρή, ανθεκτική στην φθορά πτυσσόμενα, με μεγάλη αντοχή στο χρόνο. Και με ένα υδατογράφημα που ταιριάζουν σε όλα τα είδη των προηγμένων προϊόντων. Πρώτων υλών με λευκασμένο χημικό πολτό ή λευκασμένα νέο πολτό γκανιότα, μπορεί επίσης να αναμειχθεί με το μέρος του πολτού βαμβάκι πολτού, το μακρύ ίνες δωρεάν ήττα, γενικά χωρίς πλήρωσης, με ένα πολύ καθαρό χαρτί μηχάνημα αντίγραφο. Και κάποια σχετικά με αυτό το μηχάνημα χαρτιού με άμυλο ή ζελατίνη επιφάνεια μεγέθους να βελτιώσουν περαιτέρω την εμφάνιση του χαρτιού.\n2, το χαρτί του τραπεζογραμματίου είναι η κύρια πρώτη ύλη βαμβάκι πολτό, μερικές φορές αναμειγνύονται με κάποια πολτό, χημικό πολτό και ούτω καθεξής. Οι απαιτήσεις του παρόντος εγγράφου είναι υψηλής αντοχής, ειδικά το διπλώνοντας βαθμό αρκετές χιλιάδες φορές, και μια μεγαλύτερη αντοχή στο νερό, κατάλληλη για εκτύπωση με θερμομεταφορά.\nΓια την αποφυγή παραχάραξης, χαρτί είναι καλυμμένο με υδατογραφήματα ή να στριμώχνεται «κορδέλα» (συνθετική ίνα).\nΤα τελευταία χρόνια, μετά την έλευση του χρώμα φωτοαντιγραφικές συσκευές, αντίγραφο που έχετε ακούσει για τα πλαστά τραπεζογραμμάτια των περιπτώσεων, έχει αναπτύξει ένα ειδικό χαρτί με επικάλυψη με ειδικές χημικές ουσίες.\nΈνα ζευγάρι: Η ομαλότητα του θερμικού χαρτιού είναι καλή\nΕπόμενη: Συμβουλές για χαρτί εκτύπωσης του υπολογιστή


Σύγκριση τιμών ενοικίασης αυτοκινήτου από το Μπράντον με τη Skyscanner\nΣυγκρίνετε τις επιλογές ενοικίασης αυτοκινήτου στο Μπράντον\nΑνεξάρτητα από το εάν πετάτε προς Μπράντον για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Μπράντον. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Μπράντον θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Μπράντον. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Μπράντον, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Μπράντον πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Μπράντον θα σας τo ζητήσουν για να σας επιτρέψουν να φύγετε.\nΠληροφορίες για Μπράντον\nΣύγκριση πτήσεων προς ΜπράντονΑναζήτηση πτήσεων\nΣύγκριση ξενοδοχείων σε ΜπράντονΑναζήτηση ξενοδοχείων


ΔΗΜΟΣ ΙΩΑΝΝΙΤΩN: Η ανομβρία φέρνει και…. καθαρισμό της λίμνης ΔΗΜΟΣ ΙΩΑΝΝΙΤΩN: Η ανομβρία φέρνει και…. καθαρισμό της λίμνης | Epirusblog.gr | Ιωάννινα Ήπειρος Ελλάδα\nΔΗΜΟΣ ΙΩΑΝΝΙΤΩN: Η ανομβρία φέρνει και…. καθαρισμό της λίμνης\nΣτην απόφαση να προχωρήσουν με ειδικά συνεργεία στον καθαρισμό της λίμνης Παμβώτιδας, σε συγκεκριμένα σημεία περιμετρικά αυτής, κατέληξαν οι υπηρεσίες του Δήμου Ιωαννιτών, σε συνεργασία με εμπλεκόμενους φορείς.\nΆλλωστε οι εικόνες που αντικρίζει κανείς περιμετρικά της λίμνης, εξαιτίας της ανομβρίας και της πτώσης της στάθμης της Παμβώτιδας, είναι αποκαλυπτικές. Σε πολλά σημεία, τα νερά έχουν υποχωρήσει και έχει αποκαλυφθεί ο πυθμένας.\nΜηχανάκια, κρεβάτια σιδερένια, σωλήνες και άλλα βαριά αντικείμενα, βγαίνουν στο φως και δείχνουν την ανευθυνότητα και την ασυνειδησία όσων τα πέταξαν μέσα στη λίμνη.\nΗ πτώση των υδάτων, δίνει την ευκαιρία να επέμβουν οι φορείς και να καθαρίσουν τη λίμνη Παμβώτιδα από τα σκουπίδια και τα βαριά αντικείμενα που βρίσκονται στον πυθμένα της.\nΟ αντιδήμαρχος Δημήτρης Κατηρτσίδης είναι ήδη σε συνεννόηση ενώ έχει κάνει επαφές με τους νησιώτες και έχει λάβει σχετικό έγγραφο από τους ερασιτέχνες αλιείς. Ο ίδιος μαζί με άτομα της υπηρεσίας έκαναν αυτοψία σε πολλές περιοχές γύρω από την Παμβώτιδα και ετοιμάζονται να μπουν μέσα στη λίμνη για να καθαρίσουν περιμετρικά αυτής.\n«Είναι μια ευκαιρία να μπούμε με συνεργεία και να καθαρίσουμε τη λίμνη μας. Ήδη, έχουμε κάνει αυτοψία και ξέρουμε που υπάρχει το μεγαλύτερο πρόβλημα», είπε. Οι περιοχές από τις οποίες θα ξεκινήσουν είναι κοντά στο Πέραμα, στη Μονή Δουραχάνης καθώς και στην περιοχή του Νησιού.\nΟι ομάδες θα χωριστούν και θα καθαρίσουν χωρίς την χρήση μηχανήματος μιας και υπάρχει φόβος εξαιτίας της πτώσης της στάθμης του νερού.\n«Θα δραστηριοποιηθούν προς αυτή την κατεύθυνση και άλλοι εθελοντικοί φορείς που και αυτοί θα κάνουν ανάλογες δράσεις», κατέληξε ο κ. Κατηρτσίδης, λέγοντας ότι παράλληλα προχώρησαν και στον καθαρισμό της περιοχής του εργοταξίου αλλάζοντας εντελώς την όψη της περιοχής.


Υπέρ Υγείας: Αθλητισμός ή Πρωταθλητισμός; - Cardiology News\nΟπατέρας της Ιατρικής Ιπποκράτης (460-370 πχ) και βέβαια ο συνεχιστής της κοσμοθεωρίας του Γαληνός (129-200 μχ) υπήρξαν θιασώτες της έννοιας του μέτρου γενικότερα και αυτό περιελάμβανε και την φυσική δραστηριότητα όπως και τις διατροφικές συνήθειες. Οι αρχαίοι Έλληνες βέβαια τιμούσαν ιδιαίτερα την αθλητική επίδοση και τους πρωταθλητές των Ολυμπιακών Αγώνων. Οι Ρωμαίοι δεν υπήρξαν φανατικοί οπαδοί του αθλητικού ανταγωνισμού σε σχέση με τους Ελληνες, για τη διατήρηση όμως της υγείας και τη θεραπεία της ασθένειας σύχναζαν στα ρωμαϊκά λουτρά. Οσον αφορά τους διάφορους αγώνες προτιμούσαν περισσότερο το ρόλο του θεατή (spectator).\nΤελευταία προάγεται ιδιαίτερα ο θεσμός των τακτικών μαραθωνίων και ημι-μαραθωνίων στον οποίο τείνουν να μετέχουν όλο και περισσότεροι μεσήλικες οι οποίοι δεν ανήκουν σε ομάδες συστηματικά και χρόνια αθλούμενων ατόμων. Διαπιστώνω από την τρέχουσα κλινική μου εμπειρία ότι κίνητρο σε πολλές τέτοιες περιπτώσεις είναι η αυτοεπιβεβαίωση και η ενίσχυση ψυχολογικών παραμέτρων, πάρα το μεράκι και η καθαρή αγάπη στην άθληση. Συχνά μάλιστα άτομα σε ηλικία και φυσική κατάσταση επικίνδυνη προκειμένου να ανταποκριθούν σε απαιτητική άσκηση προσέρχονται (με ίδια ευθύνη) σε αγώνες χωρίς τον απαραίτητο ενδελεχή προαθλητικό έλεγχο. Πέραν του ότι οι μεγάλες αυτές διοργανώσεις αφενός συνδέονται με διαφήμιση, αυξημένη εμπορική κίνηση – χαρακτήρα πανηγυριού σε πολλά επίπεδα, αφετέρου αναστατώνουν τακτικά τη ζωή της πόλης. Γιατί θα πρέπει να περιλαμβάνουν το κέντρο της πόλης άραγε οι εκδηλώσεις αυτές και γιατί δεν διοργανώνονται (σε μη αστικό οικολογικό περιβάλλον) εκτός κέντρου ή στην περιφέρεια;\nΠροηγούμενο άρθροΣκέψεις περί κορονοϊού και συναφών θεμάτων\nΕπόμενο άρθροΓιατί κάποιοι άνθρωποι αντιστέκονται καλύτερα στον ιό;\nΗ 28η Φεβρουαρίου είναι ημέρα αφιερωμένη στην αφύπνιση του κοινού για τα Σπάνια Νοσήματα. Την ημέρα αυτή οι...\nΚοχιαδάκης Γεώργιος - 1 Μαρτίου 2021 0


Η Ροστόβ συνετρίβη με 1-10 και βγήκε... νικήτρια | Contra.gr\nΗ Ροστόβ συνετρίβη με 1-10 και βγήκε... νικήτρια\nΤο Σότσι-Ροστόβ 10-1 ήταν ένα παιχνίδι με νικήτρια τη Σότσι και νικητές τους παίκτες της... Ροστόβ! Εξάλλου, MVP αναδείχθηκε ο τερματοφύλακας που δέχθηκε τα 10 γκολ.\nΠαίκτες της Ροστόβ πανηγυρίζουν γκολ που σημείωσαν στην αναμέτρηση με τη Σότσι για τη ρωσική Premier Liga 2020, Σότσι | Παρασκευή 19 Ιουνίου 2020 AP PHOTO\nΤο βράδυ της Παρασκευής διεξήχθη ένα ξεχωριστό παιχνίδι για την 1η κατηγορία του ρωσικού πρωταθλήματος. Η 14η Σότσι υποδέχθηκε την 4η Ροστόβ. Τελικό σκορ: 10-1, με τους γηπεδούχους να έχουν συνολικά 41 προσπάθειες και τον τερματοφύλακα των φιλοξενουμένων να κάνει 15 επεμβάσεις!\nΤο τι συνέβη φρόντισε να το εξηγήσει με ανακοίνωσή της η ίδια η Ροστόβ, η ομάδα που υπέστη τη μεγαλύτερη συντριβή στην ιστορία του πρωταθλήματος από το 2000 και την ήττα της Ουράλαν με 0-9 από τη Λοκομοτίβ Μόσχας. Μάλιστα, επειδή στη χώρα η κατάσταση ήταν λίγο πολύ γνωστή, η ανακοίνωση βγήκε στα αγγλικά με τον τίτλο "Ανακοίνωση από τη Ροστόβ για τους αγγλόφωνους φιλάθλους". Σε αυτήν εξηγήθηκε με σαφήνεια η αιτία για ένα τέτοιο βαρύ αποτέλεσμα και δικαιολογήθηκε απόλυτα η... αισιοδοξία για το μέλλον.\nΤο ρωσικό πρωτάθλημα μπορεί να άρχισε ξανά έπειτα από μια παύση 3 μηνών λόγω κορονοϊού, ωστόσο η χώρα πλήττεται βαριά τις τελευταίες εβδομάδες από την πανδημία. Έξι παίκτες της Ροστόβ βρέθηκαν θετικοί στον ιό προ ημερών, με συνέπεια ολόκληρη η πρώτη ομάδα να τεθεί σε καραντίνα και να αδυνατεί να προπονηθεί κανονικά. Οι διοικούντες τον σύλλογο αιτήθηκαν από τη Σότσι την αναβολή του παιχνιδιού και τον ορισμό σε νέα ημερομηνία, όμως οι γηπεδούχοι ήταν ανένδοτοι. Ως εκ τούτου, η Ροστόβ κατέβασε μία ομάδα γεμάτη από παίκτες των ακαδημιών, ηλικίας από 16 έως 19 ετών.\nΤο θετικό είναι ότι οι φιλοξενούμενοι προηγήθηκαν μόλις στο 1ο λεπτό με τον μέσο Ρόμαν Ρομάνοβ, ο οποίος σε ηλικία 17 ετών και 83 ημερών έγινε ο 4ος νεαρότερος σκόρερ του πρωταθλήματος. Μόνο οι Γιάνο Ανανίτζε (17 ετών, 8 ημερών), Αλεκσάντρ Σαλούγκιν (17 ετών, 27 ημερών) και Ρουσλάν Τζούτσεφ (17 ετών, 77 ημερών) σκόραραν σε μικρότερη ηλικία στη ρωσική Premier Liga.\nΕπιπροσθέτως, ο επίσης 17χρονος τερματοφύλακας Ντενίς Ποπόβ πραγματοποίησε 15 επεμβάσεις (μεταξύ των οποίων και μία σε πέναλτι), επίδοση που συνιστά ρεκόρ για το πρωτάθλημα, από τη στιγμή που άρχισαν να καταγράφονται τέτοιου είδους στατιστικά. Αναπόφευκτα, δε, κέρδισε το βραβείο του MVP του αγώνα, παρότι δέχθηκε 10 γκολ (3 από τον Αλεκσάντρ Κοκόριν, δύο από τον Αντονίν Ζαμπολότνι και άλλα δύο από τον Ντμίτρι Πόλοζ, ένα από τους Ιβάν Νοβοσέλτσεβ και Νικίτα Κολντούνοβ και ένα αυτογκόλ του Βλαντίμιρ Αμπράμοβ).\n"Γνωρίζουμε ότι θα συμφωνήσετε πως οι παίκτες μας πάλευαν για κάθε σπιθαμή του αγωνιστικού χώρου. Ο καθένας τους έδειξε εκπληκτικό χαρακτήρα και συμπεριφορά απόψε. Θα θέλαμε να εκφράσουμε την ευγνωμοσύνη σε όλους τους φιλάθλους μας από όλον τον κόσμο", καταλήγει η ανακοίνωση.


Τοτσέ: Φέτος θα βάλω περισσότερα γκολ - Newsit.gr\nNewsit / Αθλητικά / Τοτσέ: Φέτος θα βάλω περισσότερα γκολ\nΤοτσέ: Φέτος θα βάλω περισσότερα γκολ\nΔημοσιεύθηκε: 19.10.2012 | 22:34\nΤην επιρροή που είχαν στην ψυχολογία της ομάδας τα τελευταία θετικά αποτελέσματα σχολίασε ο Ισπανός επιθετικός του Παναθηναϊκού, ο οποίος υποσχέθηκε πως θα σκοράρει περισσότερο από πέρυσι.\nΑναλυτικά οι δηλώσεις του Τοτσέ στο Novasports:\nΓια την ψυχολογία στην ομάδα: Πριν από τη διακοπή του πρωταθλήματος, πήραμε μια σημαντική νίκη στην Ξάνθη και πιστεύω ότι με αυτόν τον τρόπο θα προχωρήσουμε. Ο σκοπός μας είναι να πετύχουμε περισσότερες νίκες, ώστε να μπορέσουμε να τοποθετηθούμε όσο πιο ψηλά γίνεται στον βαθμολογικό πίνακα.\nΓια την αλλαγή στην αγωνιστική εικόνα του Παναθηναϊκού: Το πρώτο βήμα, το οποίο χρειαζόμασταν για να γίνει η αλλαγή, πιστεύω ότι έγινε… Στο παιχνίδι με την Τότεναμ δείξαμε ότι έχει η ομάδα την δυνατότητα να κάνει καλά παιχνίδια. Τώρα σειρά έχει ο Άρης και στην συνέχεια η Λάτσιο. Δύο σημαντικά παιχνίδια… Στην αναμέτρηση με τον Άρη πιστεύω ότι θα κερδίσουμε, ενώ το ίδιο προσδοκούμε και στον αγώνα με τη Λάτσιο.\nΓια την αναμέτρηση απέναντι στον Άρη: Όπως σε όλους τους αγώνες, ο στόχος μας είναι να κερδίσουμε. Αναμφισβήτητα για τον Άρη, το γεγονός ότι αντιμετωπίζει τον Παναθηναϊκό, αποτελεί ένα έξτρα κίνητρο, όμως πιστεύω ότι έχουμε το επίπεδο και αν παίξουμε όπως ξέρουμε, τότε πιστεύω ότι ούτε ο Άρης, ούτε καμία άλλη ομάδα θα μπορέσει να αποτελέσει φόβητρο.\nΓια το «κλειδί» της νίκης: Το βασικό στοιχείο είναι η επίθεση. Πρέπει να πιέσουμε ψηλά και να τελειώσουμε τις φάσεις. Αυτό θα είναι πάρα πολύ καλό, γιατί σε προηγούμενους αγώνες, είχαμε αυτή τη δυνατότητα, όμως δεν μπορέσαμε να φτάσουμε στο τελικό νικηφόρο αποτέλεσμα.\nΓια την «κούρσα» τίτλου: Η Τότεναμ ήταν για εμάς ένα καλό σημείο για να δούμε ότι μπορούμε να αλλάξουμε τα πράγματα, ότι μπορούμε να παίξουμε με δυναμισμό και αυτοπεποίθηση. Πιστεύω ότι έχουμε ένα ρόστερ που μπορεί να πετυχαίνει νίκες και γιατί όχι, να δώσει τα πάντα με σκοπό να κατακτήσει τον τίτλο. Η αρχή είναι η αλήθεια, ότι δεν ήταν καλή. Δεν αρχίσαμε καλά το πρωτάθλημα. Όμως δεν παίξαμε και όπως θα περίμεναν ενδεχομένως και οι οπαδοί του Παναθηναϊκού. Πιστεύω πως ναι, μπορούμε να κάνουμε την ανατροπή… Όπως και πέρυσι να δώσουμε τα πάντα και να πολεμήσουμε μέχρι το τέλος, με σκοπό την κατάκτηση του πρωταθλήματος.\nΓια την προσωπική του παρουσία: Η αρχή της περιόδου, τόσο σε εμένα, όσο και γενικότερα στην ομάδα, δεν ήταν τόσο καλή… Όμως πιστεύω ότι σιγά-σιγά, με τις προπονήσεις, ξαναβρήκαμε τον ρυθμό και τα βήματα μας. Άρα ανακτήσαμε περισσότερο την αυτοπεποίθηση μας και αυτό φαίνεται περισσότερο στον αγωνιστικό χώρο. Και γι’ αυτό πιστεύω ότι και εγώ με τη σειρά μου, έχω βρει και πάλι τον ρυθμό μου και μπορώ να πετύχω, όχι μόνο τα γκολ τα οποία πέτυχα πέρυσι. Θα προσπαθήσω να σημειώσω ακόμα περισσότερα γκολ από πέρυσι.


Τσιγκάλκο: Πέθανε ο θρύλος του Football Manager (vid) | Goal News Cy\nGOALΤσιγκάλκο: Πέθανε ο θρύλος του Football Manager (vid)\nΤσιγκάλκο: Πέθανε ο θρύλος του Football Manager (vid)\nΣε ηλικία 38 ετών πέθανε ο Μαξίμ Τσιγκάλκο, σκορπώντας θλίψη σ’ όλο τον ποδοσφαιρικό κόσμο και δη στους φίλους του Football Manager! Η κραυγή απόγνωσής του στο gazzetta.gr το 2018.\nΠαγκόσμιο σοκ προκαλεί η είδηση ότι έφυγε από τη ζωή ο Μαξίμ Τσιγκάλκο σε ηλικία 38 ετών.\nΟ Λευκορώσος έχασε τη ζωή του από ανακοπή καρδιάς, σύμφωνα με τα δημοσιεύματα.\nΟ πρώην επιθετικός είχε παίξει σε Ντινάμο Μινσκ, Κάισαρ, Μπάνατς και Σάβιτ, ενώ ήταν πολύ δημοφιλής στο Football Manager.\nΤο gazzetta.gr τον είχε συναντήσει πριν 2 χρόνια και εκεί δεν έκρυψε την απογοήτευσή του από το γεγονός ότι άπαντες τον είχαν ξεχάσει. Μάλιστα, δεν δίστασε να ζητήσει βοήθεια.\n«Όταν σταμάτησα το ποδόσφαιρο, κανένας δεν μου τηλεφώνησε. Όλοι με είχαν ήδη ξεχάσει. Ήθελα να δουλέψω στο ποδόσφαιρο, προσπάθησα να βρω τη διέξοδο, αλλά κανένας δεν είχε τη διάθεση να με βοηθήσει. Κανένας δεν ήθελε καν να με συναντήσει και να δούμε την προοπτική. Δεν μπορώ να καταλάβω γιατί. Όλα αυτά τα χρόνια δεν έβλαψα κανέναν», συνεχίζει με παράπονο. «Η ζωή μπορεί να χτυπήσει και τους καλύτερους ανθρώπους…», είχε πει σε μια αποκλειστική συνέντευξη στο gazzetta.gr, τονίζοντας:\n«Το μόνο που θέλω είναι να μπορέσω να σταθώ ξανά στα πόδια μου. Πείτε στον κόσμο ότι χρειάζομαι βοήθεια. Σας παρακαλώ».\nΔυστυχώς δεν κατάφερε να πραγματοποιήσει την επιθυμία του.


H-D: Η δόνηση μιας παράστασης\nστιβαρό της παίξιμο ως Άτοσσα –σύζυγος του Δαρείου– και, ακόμα, για τον απίστευτο, πιθανόν μοναδικό στα παγκόσμια θεατρικά χρονικά, στροβίλισμα στον άξονα του εαυτού της. Για πόσο ώρα; Αδιανόητα πολλή! Δεν μέτρησα, αλλά κάπου άκουσα για 14 λεπτά. Τόσο στριφογύριζε, στον ίδιο άξονα, χωρίς να ζαλίζεται, αλλά μιλώντας και παίζοντας ταυτόχρονα, μετά μάλιστα από ένα κρεσέντο στον θρήνο της με διαρκές δυνατό τίναγμα (πάλι για πολλή ώρα) του κεφαλιού και των μαλλιών της στον ρυθμό τού χορού και της μουσικής.\nΤελείωσε το στριφογύρισμα και η Καριοφυλλιά περπάτησε αμέσως χωρίς το παραμικρό παραπάτημα, όταν οποιοσδήποτε άλλος θα τρέκλιζε. Αυτό, βέβαια, δεν είναι μόνο υποκριτική δεινότητα, είναι συγκέντρωση, άσκηση, επιβολή στο σώμα και στα μέλη του σώματος.\nΑκόμα, στην παράσταση που σκηνοθέτησε ο Άρης Μπινιάρης, μου άρεσε πολύ ο χορός, η κινησιολογία του, η μουσικότητα της παράστασης, ο ρυθμός, η υποκριτική από τα μέλη τού χορού, τα μιλιτέρ κοστούμια του και γενικά η ισχυρή θεατρική δόνηση που ένιωσε από όλα αυτά το πλήθος που κατέκλυσε (sold out) το Ηρώδειο και αποθέωσε, όπως στην Επίδαυρο, τους συντελεστές με ένα συνεχές μπιζάρισμα. Τουλάχιστον πέντε φορές οι ηθοποιοί βγήκαν στον χαιρετισμό αναγκασμένοι από το αδιάκοπο χειροκρότημα. Ήταν μια όμορφη θεατρική βραδιά, ίσως στο ωραιότερο σημείο τής πρωτεύουσας.\n(Η Διονυσίου Αρεοπαγίτου είναι ένας από τους κορυφαίους δρόμους περιπάτου της Ευρώπης ή είμαι υπερβολικός;)


Πέθανε ο B. J. Thomas, τραγουδιστής του "Raindrops Keep Falling On My Head"\nΤου κομματιού που είχαμε ακούσει στην ταινία Butch Cassidy And The Sundance Kid.\nΠέθανε στα 78 του χρόνια ο B. J. Thomas, τραγουδιστής που έγινε γνωστός κυρίως στις δεκαετίες του '60 και του '70. Πέθανε στο σπίτι του στο Τέξας, αφού είχε διαγνωστεί με καρκίνο των πνευμόνων σε προχωρημένο στάδιο πίσω στον Μάρτιο.\nΟ B. J. Thomas είναι κυρίως γνωστός για το κομμάτι "Raindrops Keep Falling On My Head" όπως ακούστηκε στην ταινία Butch Cassidy And The Sundance Kid του 1969, ενώ, τραγούδησε και την πρώτη εκδοχή του "Hooked On A Feeling".\nΟ Thomas είχε μερικές ακόμα επιτυχίες τη δεκαετία του '70, ενώ συγχρόνως αντιμετώπιζε προβλήματα με τον γάμο του και με ουσίες. Στο τέλος της δεκαετίες ανέκαμψε, οπότε και στράφηκε στον χριστιανισμό και τη θρησκευτική μουσική.


VALIRA magazine: Κυριακή, Ιανουαρίου 16\nΠαρακολουθούμε, μετά την εξέγερση στην Τυνησία, αναλύσεις και άρθρα σε εφημερίδες και ιστολόγια που αφήνουν να εννοηθεί ότι έρχονται παρόμοιες καταστάσεις και στην Ελλάδα.Μερικοί τα γράφουν για να πουλήσουν μερικά φύλα παραπάνω επειδή οι τίτλοι είναι «πιασάρικοι», άλλοι τα γράφουν επειδή δεν ξέρουν τι συνέβαινε και τι συμβαίνει σ’ αυτά τα κράτη, πιθανώς να υπάρχουν και μερικοί που επιδιώκουν σύγχυση. Το θέμα δεν είναι απλό και δεν ερμηνεύεται σε λίγες γραμμές ενός κειμένου. Ας δούμε μερικά στοιχεία που ίσως δεν είναι πολύ γνωστά.\nΓΙΑΤΙ ΔΕΝ ΤΟΥΣ ΣΦΑΖΟΥΜΕ ;\nΣΥΝ ΑΘΗΝΑ ΚΑΙ ΧΕΙΡΑ ΚΙΝΕΙ ! ΓΙΑ ΝΑ\nΓΥΡΙΣΗ Ο ΗΛΙΟΣ, ΘΕΛΕΙ ΔΟΥΛΕΙΑ......\nMια αναλυση του Γ. Θ. Χατζηθεοδωρου\nΤο ονομα των «Ελληνων» και «Πανελληνων» χανεται στα βαθη των χιλιετιων.\nΑναφερεται στην Ιλιαδα Β 684 και Β 530, απανταται στα Εργα και Ημεραι 528\nτου Ησιοδου και στον Αρχιλοχο (απ. 52). Ο Αριστοτελης στα Μετεωρολογικα\nΙ, 352α ομιλει περι «αρχαιας Ελλαδος» την οποια τοποθετει στην παρα την Δω-\nδωνη και τον Αχελωο περιοχην. «Και γαρ ουτος (ο κατακλυσμος) περι τον ελληνικον εγενετο μαλιστα τοπον. Αυτη δ’ εστιν η περι την Δωδωνη και τον\nΑχελωον. Ουτος γαρ πολλαχου το ρευμα μεταβεβληκεν. Ωικουν γαρ οι Σελ-\nλοι ενταυτα και οι καλουμενοι τοτε μεν Γραικοι νυν δε Ελληνες». Απο τις\nπαραδοσεις και απο τον Ησιοδο γνωριζομεν, οτι γεναρχης των Ελληνων ηταν\nο Ελλην, γιος του Δευκαλιωνος και της Πυρρας. Εαν επι Δευκαλιωνος συνεβη-\nσαν μετεωρολογικα φαινομενα ικανα να αλλαξουν την κοιτη του Αχελωου πο-\nταμου «περι τον ελληνικον τοπον», δεν αποκλειεται λογω των ιδιων σεισμικων\nμορφωλογικων διαταραχων να ανοιξε και να εγινε βαθυτερη η κοιτη του Πηνει-\nου ποταμου στην εκβολη του και ο αντικτυπος να φανηκε στην λιμνη, η οποια\nπραγματι κατελαμβανε ολο τον «περι τον ελληνικον τοπον» χωρο. Προφανως\nη λιμνη αυτη εξαφανισθηκε κατα το Πλειστοκαινο της τεταρτογενους γεωλογι-\nκης εποχης. Δηλαδη προ περιπου 10.000 χρονια. Απο τα απολιθωμενα κοκκαλα\nμαζι με τα παλαιολιθικα λειψανα που βρεθηκαν στον Πηνειο ποταμο κ.α. στην\nευρυτερη περιοχη, προκυπτει οτι στην Θεσσαλικη λεκανη ειχε εγκαθιδρυθει κα- ποια σχεση συμβιωσης ανθρωπων και ζωων πριν περιπου 100.000 χρονια.\nΕαν αρχισει κανεις να περιγραφη την μορφη της ορεινης μορφολογιας απο\nτην Πινδο, «ενθα Δωδωνη Ελλοπιης», τον ευρυτερο χωρο στον οποιο αρχικα\nξαπλωθηκε η ελληνικη γλωσσα, θα διαπιστωσει οτι οι μεγαλοι και οι μικροι κυματισμοι του φλοιο της γηινης επιφανειας εκλειναν σαν αγκαλιες στα παναρ-\nχαια ιστορικως χρονια την μεγαλη λιμνη. Ισως η εξαφανιση της λιμνης αυτης να\nοριοθετη και την αρχη της παρακμης του μεγαλου δημιουργου της ελληνικης\nγλωσσας και του ανεπαναληπτου προ του Δευκαλιωνος Ελληνικου Πολιτισμου.


Ένα τυχερό παιδάκι θα κερδίσει ένα ηλεκτρονικό, εκπαιδευτικό λούτρινο ελεφαντάκι με τον τίτλο «Ρένος, ο πολυλογούλης Ελεφαντούλης» από την εταιρεία ΙΔΕΑ Hellenic Design Α.Ε. | Πάμε Βόλτα\nΤο pamebolta.gr σε συνεργασία με την εταιρεία ΙΔΕΑ Hellenic Design Α.Ε. δίνει την ευκαιρία σε ένα τυχερό παιδάκι να κερδίσει ένα ηλεκτρονικό, εκπαιδευτικό λούτρινο ελεφαντάκι με τον τίτλο «Ρένος, ο πολυλογούλης Ελεφαντούλης»!\nα) 1 ή β) 3+\nΠεριγραφή του δώρου: «Ρένος, ο πολυλογούλης Ελεφαντούλης»!\nΟ Ρένος, ο πολυλογούλης Ελεφαντούλης, είναι ένα ηλεκτρονικό, εκπαιδευτικό, λούτρινο ελεφαντάκι που μιλάει ελληνικά και κουνιέται αληθινά!\nΜε μηχανισμό που του επιτρέπει να κουνάει την προβοσκίδα και τ’ αυτάκια του καθώς μιλάει, σαν Αληθινός Ελέφαντας!\n• 15 χαριτωμένες, εκπαιδευτικές κουβεντούλες για τα ελεφαντάκια!\n• 4 Παιδικά Τραγουδάκια για τις 4 εποχές, από την παιδική χορωδία του Σπύρου Λάμπρου!\n• 11 Μουσικές του Κόσμου!\n• 3 Κλασικές Μουσικές για χαλάρωση!\n• 3 Τρυφερά Νανουρίσματα για γλυκούς ύπνους!\n• 4 Παραμυθάκια για Ελεφαντάκια!\n• 8 Μουσικοθεατρικά Παιχνίδια!\nΠεριεχομένα: Μηχανικό λούτρινο ελεφαντάκι, Οδηγίες χρήσης\nΜπαταρίες: 3 ΑΑ μπαταρίες (περιλαμβάνονται)\nΗ νικήτρια ειναι η Πατσαλιδου Ελενη -Ορεστιαδα εβρου


Επίσκεψη σε παιδικό σταθμό.. - Owl Mommy\nΤα παιχνίδια και τα υλικά ήταν όλα τακτοποιημένα στα κουτιά τους και η δασκάλα απλά τα πρόσεχε. Όταν τη ρώτησα με τι ασχολούνται τα παιδιά, μου είπε “ζωγραφίζουν, παίζουν με τα τουβλάκια..εεε…και διάφορα άλλα..”. Δεν ήξερε να μου πει τίποτα παραπάνω. Μου έδωσε την εντύπωση ότι βαριόταν. Πήγα στη διπλανή τάξη που ήταν τα 3χρονα. Ησυχία κι εκεί. Τα παιχνίδια όλα στην άκρη. Τα παιδάκια κάθονταν στο πάτωμα σε κύκλο και επαναλάμβαναν μετά τη δασκάλα μια προσευχή και έκαναν το σταυρό τους! Αυτό. Και ενώ προσπαθούσα να είμαι ευγενική από μέσα μου έβραζα! Εγώ περίμενα να βρω μπάχαλο με χίλια παιχνίδια στο πάτωμα και βρήκα το εντελώς αντίθετο. Το οποίο ομολογώ ήταν χειρότερο. Κατέβηκα κάτω στη διευθύντρια. Μπήκα μέσα στο μικρό γραφείο κι εκείνη κάπνιζε. Ντουμάνι το γραφειάκι. Δεν με ρώτησε ποτέ αν με ενοχλεί το τσιγάρο. Ξεκινήσαμε την κουβέντα. Ήταν πολύ ντόμπρα, δυναμική και τσαούσα. Έδωσε περισσότερη έμφαση στο ότι θέλει να κάνει τα παιδιά ανεξάρτητα και αυτόνομα. Στα περισσότερα συμφωνούσα μαζί της. Μου είπε για όλες τις δραστηριότητες που κάνουν τα παιδιά (κολύμβηση, μπαλέτο, yoga, μουσική) χωρίς να παραλείψει ευτυχώς να μου πει ότι αυτά τα κάνουν τα μεγαλύτερα τμήματα και όχι το δικό μας. Η ίδια μου είπε ότι δεν είχε δικό της τμήμα γιατί τρέχει όλες τις άλλες δουλειές. Λογικό. Όμως μου είπε ότι τα παιδιά την αγαπούν γιατί πηγαίνει στις τάξεις και της αρέσει να κάθεται με τα παιδιά και να φτιάχνει πράγματα. Την ρώτησα τι για παράδειγμα. Μου είπε “πράγματα..γενικά να φτιάχνουμε..”. Σκεφτόμουν από μέσα μου ότι δεν πρέπει να πηγαίνει στις τάξεις ούτε μια φορά τη μέρα.. Αυτά. Έφυγα πολύ απογοητευμένη και προβληματισμένη. Ήταν η πρώτη μου επαφή με παιδικό σταθμό και αναρωτιόμουν “άραγε έτσι είναι όλοι;”.\n32 Comments CATEGORIES // ALL, LIVING TAGGED: ζωή, παιδικά


Εγκόλπιον Ορθοδοξίας: "Πυρρίχιος πατριδοκαπηλίας": Δικαιολογεί τα αδικαιολόγητα η Αυγή!!!\n"Πυρρίχιος πατριδοκαπηλίας": Δικαιολογεί τα αδικαιολόγητα η Αυγή!!!\nΟ υπουργός Φίλης, ο οποίος αρνήθηκε την γενοκτονία των Ελλήνων Ποντίων αδελφών μας, εν ώρα εργασίας στη Βουλή των Ελλήνων. Τώρα πείτε μου αλήθεια, φταίει αυτός ή αυτοί που τον ψήφισαν για να κοιμάται που και που στη Βουλή;\nΜε ένα ρεπορτάζ "προστασίας" και αδιαφορίας για την ουσία η εφημερίδα Αυγή, στην οποία ήταν διευθυντής μέχρι πριν λίγο καιρό ο τωρινός υπ. Παιδείας Ν. Φίλης, προσπαθεί να δικαιολογήσει τα αδικαιολόγητα. Τονίζει πως επιχειρείται κομματική εκμετάλλευση του θέματος ενώ υπερθεματίζει τις δηλώσεις του Ν. Φίλη.\nΔιαβάστε και βγάλτε τα συμπεράσματα σας!\nΠυρρίχιο πατριδοκαπηλίας και εθνικιστικής υστερίας, με στραμμένο το βλέμμα στις εσωκομματικές κάλπες, έστησαν οι μνηστήρες της Ν.Δ., με αφορμή τις δηλώσεις του υπουργού Παιδείας Ν. Φίλη για το ζήτημα της γενοκτονίας των Ποντίων. Την ώρα, όμως, που έστηναν τον χορό, τους πήρε φαλάγγι η Χρυσή Αυγή και, πριν προλάβουν να «κεφαλαιοποιήσουν», ανακοίνωσε ότι θα καταθέσει μήνυση κατά του υπουργού Παιδείας αξιοποιώντας -αν είναι δυνατόν- τον αντιρατσιστικό νόμο! Στην πολεμική αντάρα κατά του Ν. Φίλη δήλωσαν παρουσία το ΠΑΣΟΚ, η Δημοκρατική Συμπαράταξη, αλλά και η Ένωση Κεντρώων. Από την πλευρά της, η κυβέρνηση κάλυψε τον υπουργό Παιδείας τονίζοντας ότι η Βουλή έχει ψηφίσει για το θέμα αυτό, αλλά είναι δικαίωμα του Ν. Φίλη να εκφράζει τις προσωπικές του απόψεις.


January | 2009 | Πολιτισμός\nΤΟ ΓΡΑΜΜΑ ΜΙΑΣ ΑΠΟΛΥΜΕΝΗΣ ΣΥΜΒΑΣΙΟΥΧΟΥ: «Θέλουμε μια δουλειά με αξιοπρέπεια»\nΛίγες ημέρες νωρίτερα, μόλις έμαθε ότι απολύεται, ανέβηκε στη σκαλωσιά της Ακρόπολης, όχι για να αυτοκτονήσει, όπως είπε, αλλά για να ακουστεί δυνατά η φωνή της αγανάκτησής της. Η συμβασιούχος του υπουργείου Πολιτισμού Βέφα Δήμου, μητέρα δύο παιδιών, που την τρομάζει και την ταπεινώνει η ανεργία, στέλνει τώρα, με ανοιχτή επιστολή της στην «Ε», μήνυμα προς τον πρωθυπουργό Κ. Καραμανλή και τον εγκαλεί ότι δεν κράτησε τον λόγο του στο θέμα των συμβασιούχων.\n«Δεν είναι γράμμα απελπισίας. Δεν είναι ζητιανιά στον Ηλεκτρικό. Δουλεύω. Ξέρω ότι δουλεύω γιατί υπάρχει ανάγκη. Λείπουν φύλακες, λείπει προσωπικό. Δουλεύω στο ΥΠΠΟ. Το υπουργείο με τους χιλιάδες συμβασιούχους. Το υπουργείο που πίσω από τα φώτα των διαφόρων εγκαινίων κρύβει χιλιάδες συμβασιούχους – ομήρους.\nΕλπίζω ακόμη. Περιμένω πάντα την κυβέρνηση, που πίστεψα, να μη μ’ αφήσει άλλο στην ομηρία.. Περιμένω να κρατήσει τον λόγο της», λέει με περισσή αξιοπρέπεια.\n«Εργάζομαι ως φύλακας στην Αρχαία Αγορά από το 2003. Μαζί με εκατομμύρια Ελληνες πίστεψα ότι κάτι θα άλλαζε. Πέρασαν τα χρόνια… Εκανα ασφαλιστικά μέτρα. Πίστεψα στη Δικαιοσύνη. Καλύπτω πάγιες και διαρκείς ανάγκες. Πόσες φορές δεν άκουσα αυτές τις λέξεις. Το υπουργείο έχει ανάγκη σε προσωπικό. Κι όμως, εγώ εργάζομαι με ασφαλιστικά μέτρα, σαν να μου κάνουν χάρη», αναφέρει χαρακτηριστικά.\n«Βαρέθηκα να ακούω για το προεδρικό διάταγμα του κ. Παυλόπουλου… Θυμάμαι σαν τώρα στην τηλεόραση τον πρωθυπουργό να λέει ότι θα βάλει τέλος στην ομηρία των συμβασιούχων. Τότε ήταν 2004. Σήμερα 2009. Και η ομηρία συνεχίζεται…», λέει. Και συνεχίζει:\n«Οι υποχρεώσεις τρέχουν. Το νοίκι, τα κοινόχρηστα, η ΔΕΗ, το φαγητό, τα έξοδα των παιδιών. Δεν βγαίνω. Τα ξαναμετρώ. Και ελπίζω στο δώρο. Να κλείσουμε καμιά τρύπα….800 ευρώ τον μήνα, 450 ευρώ το νοίκι. Με ρωτάνε πώς τα βγάζω πέρα. Δεν απαντώ. Γιατί η αξιοπρέπεια δεν μπορεί να γίνεται με προσθαφαιρέσεις…».\nΧιλιάδες είναι οι συμβασιούχοι του ΥΠΠΟ. Πάνω από 600 έχουν κερδίσει τα ασφαλιστικά μέτρα. «Η Δικαιοσύνη πήρε το μέρος μας, κατάλαβε. Κατάλαβε, παρά τις πιέσεις που κι αυτή δέχεται. Κι όμως, μας ταλαιπωρούν. Σαν να χαίρονται με τα ζόρια που περνάμε».\n«Θέλω, όλοι θέλουμε, μια μόνιμη δουλειά. Μια δουλειά που δεν θα μας αλέθει σαν ανθρώπους. Θα μας σέβεται. Θα μας δίνει αξιοπρέπεια. Στο ΥΠΠΟ, μπροστά στα κλειστά κάγκελα και στην Αστυνομία, περιμένω να με δεχθούν. Περιμένω μπροστά στα κάγκελα. Σκέφτομαι αν εγώ είμαι από μέσα ή οι άλλοι. Σαν αυτά τα κάγκελα να ορίζουν έναν κόσμο ολόκληρο…».\nκαι για τη μεταφορά, Χρ. Ζέρβας, [ΕΛΕΥΘΕΡΟΤΥΠΙΑ – 30/01/2009]\nΛεζάντα: Η συμβασιούχος του υπουργείου Πολιτισμού στη σκαλωσιά της Ακρόπολης\nPosted by diktyon on January 30, 2009 in Αρχαιολογική Υπηρεσία, Ακρόπολη, Συμβασιούχοι, Υπουργείο Πολιτισμού\nΣΥΜΒΑΣΙΟΥΧΟΙ ΥΠΠΟ: «Πληρώνονται» με… υποσχέσεις\nΑόριστες, προεκλογικής «μυρωδιάς», υποσχέσεις εισέπραξαν οι συμβασιούχοι του υπουργείου Πολιτισμού, από τον υπουργό, Αντ. Σαμαρά, σε συνάντηση, που ουσιαστικά επέβαλαν οι συμβασιούχοι, με έκτακτη συγκέντρωσή τους στο υπουργείο.\nΟ υπουργός δέχτηκε αντιπροσωπεία των συμβασιούχων, αρκετές ώρες μετά την έναρξη της συγκέντρωσης, προσπαθώντας να φανεί «διαλλακτικός» και ότι «συμμερίζεται» την τραγική κατάσταση των εργαζομένων, οι οποίοι διόλου δεν καθησύχασαν. Το αντίθετο μάλιστα, αφού το ΥΠΠΟ προτίθεται, για πρώτη φορά, να κοινοποιήσει στον Άρειο Πάγο την πρόσφατη (αρχές του Γενάρη) θετική εκδίκαση ασφαλιστικών μέτρων 45 εργαζομένων, γεγονός που σημαίνει ότι το υπουργείο μηχανεύεται… πώς να μην τους επαναπροσλάβει. Διότι αν του κοινοποιηθεί η απόφαση, ο Άρειος Πάγος θα επικαλεστεί τη γνωστή απόφαση του Ελεγκτικού Συνεδρίου που απαγορεύει τη μισθοδοσία από άλλες – πλην του προϋπολογισμού – πηγές. Έτσι, το ΥΠΠΟ προσπαθεί να εμφανιστεί ότι «θέλει… αλλά δεν μπορεί»! Αυτό ο υπουργός το έκανε σαφέστερο λέγοντας μεν ότι δεν προτίθεται να απολύσει κόσμο με ασφαλιστικά μέτρα… μη δεσμευόμενος δε ότι θα πληρωθούν! Επόμενα οι εργαζόμενοι απάντησαν πως δε θα δουλέψουν τζάμπα και θα συνεχίσουν τις κινητοποιήσεις.\nΌσον αφορά στους 3.000 απολυμένους συμβασιούχους και μέσω της «μεθόδου» του 24μηνου του ΠΔ «Παυλόπουλου» (σ.σ. απόλυση μετά από 24 μήνες εργασία), ο υπουργός δήλωσε απλώς «κατανόηση» για το ότι οι υπηρεσίες χάνουν το προσωπικό τους! Το μόνο που υποσχέθηκε ήταν η ενεργοποίηση των 320 προσλήψεων, διαφόρων ειδικοτήτων μέσω ΑΣΕΠ (προσλήψεις που δεν αφορούν στους απολυμένους), συν 120 αρχαιοφυλάκων, πάλι μέσω ΑΣΕΠ. Επειδή «καταλαβαίνει» ότι χιλιάδες απολυμένοι έχουν μεγάλη εξειδικευμένη προϋπηρεσία στο ΥΠΠΟ, υποσχέθηκε να προκηρύξει (χωρίς να διευκρινίσει πότε) 1.000 θέσεις εκτός ΑΣΕΠ, για να συμπεριληφθεί και κόσμος με προϋπηρεσία.\nΠάντως, οι εργαζόμενοι με ασφαλιστικά μέτρα που παραμένουν απλήρωτοι, θα συνεχίζουν να μην πληρώνονται, προσφέροντας ωστόσο πολύτιμες υπηρεσίες, ενώ δεν υπάρχει καμιά δέσμευση ούτε για τις χιλιάδες κενές οργανικές θέσεις. Οι συμβασιούχοι, μετά από τη συνάντηση, αποφάσισαν κλιμάκωση των κινητοποιήσεων. [Ριζοσπάστης, 23/01/09]\n— Μαζικά και στη σημερινή απεργία!\n— Απαντούν με αγώνες στον κυβερνητικό εμπαιγμό\nPosted by diktyon on January 30, 2009 in Συμβασιούχοι, Σαμαράς Αντώνης, Υπουργείο Πολιτισμού\nΕπικίνδυνη απώλεια ιστοσελίδων\nΑπό την πλευρά του, πάντως, ο καθηγητής Ιστορίας του πανεπιστημίου Κούιν Μέρι στο Λονδίνο, Τρίστραμ Χαντ, υποστηρίζει ότι οι βιβλιοθήκες οφείλουν να είναι επιλεκτικές όσον αφορά τα ψηφιακά αρχεία που θα προστατεύσουν. «Δεν είναι όλες οι πληροφορίες που παράγουμε σήμερα χρήσιμες», υποστηρίζει ο κ. Χαντ. «Πιστεύω ότι δεν είναι απαραίτητο να διαφυλάξουμε, για παράδειγμα, αρχεία αναφορικά με ασήμαντες λεπτομέρειες της Ολυμπιάδας του Σίδνεϊ», εξηγεί. [The Observer / Η Καθημερινή, 30/01/2009].\nPosted by diktyon on January 30, 2009 in Uncategorized\nTης Μαργαριτας Πουρναρα, Η Καθημερινή, 30/01/2009\nPosted by diktyon on January 30, 2009 in BBC, Ψηφιακός πολιτισμός\nΠΛΗΓΕΣ ΑΦΗΝΟΥΝ ΟΙ ΕΠΕΜΒΑΣΕΙΣ ΜΕ ΤΣΙΜΕΝΤΟ\nΚατάρρευση λόγω αναστήλωσης\nΔεκάδες γνωστά μνημεία σε όλη την Ελλάδα απειλούνται με κατάρρευση ή έχουν παραμορφωθεί εξαιτίας εσφαλμένων αναστηλώσεων και επεμβάσεων, κυρίως με τσιμέντο\nΤην ώρα που τα μνημεία της Ακρόπολης αναστηλώνονται με συνδέσμους τιτανίου- ένα πολύτιμο νέο υλικό της διαστημικής τεχνολογίας που αντικαθιστά τον οξειδωμένο χάλυβα της προηγούμενης αναστήλωσης- λίγο πιο πέρα, κοντά στο Ερέχθειο, αποφασίστηκε για την προστασία ενός σημαντικού αρχαίου ιερού της Ακρόπολης, του Αρρηφορίου, να ταφούν τα λείψανά του. Κι ενώ οι σκαλωσιές αφαιρούνται από τα λαμπρά μάρμαρα των Προπυλαίων και η είσοδος της Ακρόπολης παραδίδεται στο κοινό καλύτερη, οι πλάκες που συγκρατούν τα πρανή κάτω από τα Προπύλαια και τον Ναό της Νίκης απειλούνται με κατάρρευση, λόγω… αναστηλώσεων.\nΠληγή της αναστήλωσης είναι και η αφαίρεση μεταγενέστερων φάσεων, χάριν της κλασικής αρχαιότητας, όπως ο φράγκικος πύργος των Προπυλαίων, ο Άγιος Ασώματος και η Μεγάλη Παναγιά στη Βιβλιοθήκη του Αδριανού\n«Η χρήση του σκυροδέματος υπήρξε καταστροφική. Παλαιότερα δεν ήξεραν ότι το μπετόν είναι διαπερατό από το νερό και ότι ο απλός χάλυβας εύκολα διαστέλλεται και καταστρέφεται. Δεν ήξεραν ότι το σκυρόδεμα έχει πεπερασμένη διάρκεια ζωής», τονίζει ο καθηγητής Χαράλαμπος Μπούρας, ψυχή των μελετών και των αναστηλωτικών επεμβάσεων στην Ακρόπολη εδώ και τριάντα χρόνια. Ο καθηγητής της Ιστορίας της Αρχιτεκτονικής συγκέντρωσε δεκάδες παραδείγματα από τη χρήση και την κατάχρηση των αρχών που διέπουν το άτυπο ευαγγέλιο των αναστηλώσεων, τη Χάρτα της Βενετίας, για να αποδείξει πόσο διάτρητη και ελαστική είναι η εφαρμογή τους και για να υποδείξει την ανάγκη για μια νέα χάρτα, που θα «ενσωματώνει τις νέες εμπειρίες».\nΠαρότι η αναστρεψιμότητα των επεμβάσεων είναι «κανόνας» για τη Χάρτα της Βενετίας, οι τσιμεντενέσεις γίνονται στα μνημεία ακόμα και σήμερα. Και αν απομακρύνθηκε το σκυρόδεμα από τις συμπληρώσεις των κενών, το εξευγενισμένο τσιμέντο, ο γύψος και ο τεχνητός λίθος ζουν και βασιλεύουν. Όλα τα αντίγραφα των γλυπτών της Ακρόπολης που μεταφέρονται στο μουσείο για λόγους προστασίας είναι «χυτά».\nΑπέναντι στα δύο άκρα, της υπερπροστασίας των μνημείων με στέγαστρα και κλωβούς και της πλήρους δυναμικής ανόρθωσης που στηρίζεται όμως σε τσιμέντα και τούβλα που ασχημίζουν τα αρχαία μάρμαρα, αντιπαρατάσσεται και η άποψη της «μη επέμβασης». Όπως υποστήριζε και ο Τζ. Ράσκιν «η φυσική ερείπωση έχει μία νομοτέλεια που εντάσσεται στους νόμους της φύσης και το αποτέλεσμα είναι φυσικό και ωραίο». «Μεταξύ εγκατάλειψης και ανάδειξης πρέπει να υπάρχει ισορροπία», προσθέτει ο κ. Μπούρας.\nΥπεραναστήλωση και καταστροφές\nΈνα άλλο πρόβλημα είναι η υπεραναστήλωση. Οι αναμαρμαρώσεις που έγιναν πριν από έναν αιώνα στο Παναθηναϊκό Στάδιο εξαφάνισαν όλα σχεδόν τα ίχνη του αρχαίου σταδίου. Με την αναμαρμάρωση του Ηρωδείου, στη δεκαετία του ΄60, έχει χαθεί κάθε αρχαιολογική αξία από το κοίλον. Σήμερα λείπουν κάποιες βαθμίδες, δεν έχουν ανακατασκευαστεί κάποια τμήματα των παρόδων και η αρχιτεκτονική του λειτουργία είναι δυσανάγνωστη. Οι εκπτώσεις δε συνεχίζονται: στην πρόσφατη αναστήλωση κερκίδων του Θεάτρου της Επιδαύρου επιτράπηκαν μικρές παραμορφώσεις ορισμένων εκατοστών. Για να μην υπάρχουν θα έπρεπε να αποξηλωθούν πολλές δεκάδες θέσεις.\nΟι «παρεμβάσεις» βλάπτουν\n● Χάρη στις τσιμεντενέσεις κατά τις αναστηλώσεις είναι ετοιμόρροπα σήμερα το Θησείο και ο Ναός της Αφαίας στην Αίγινα.\n● Προβλήματα παρουσιάζουν και τα διαβρωμένα σκυροδέματα στις οικίες της Δήλου.\n● Ο μοναδικός κίονας του ναού του Διός της Αρχαίας Ολυμπίας που αναστηλώθηκε, συμπληρώθηκε με «τεχνητό λίθο», ενώ το ψηλό τριγωνικό βάθρο της Νίκης του Παιωνίου (στην Ολυμπία) είναι ένα «παστίτσο» από αρχαία μάρμαρα και τσιμέντα.\n● Προκειμένου να αναστηλωθεί ένας κίονας του Ναού του Διός στη Νεμέα, προτάθηκε να διαπεραστούν οι αρχαίοι σπόνδυλοι με ράβδο, ώστε να αντέξει το βάρος του υπερκείμενου επιστηλίου. Ευτυχώς, η επέμβαση δεν θεωρήθηκε «αναστρέψιμη» και δεν εγκρίθηκε από το Κεντρικό Αρχαιολογικό Συμβούλιο.\n● Θύμα της υπερπροστασίας έχει πέσει ο Ναός του Επικουρίου Απόλλωνα στην Ανδρίτσαινα, που «κλείστηκε» μέσα σε αντίσκηνο στερώντας έτσι τη θέαση του ωραιότατου «Παρθενώνα της Πελοποννήσου» από μια ολόκληρη γενιά επισκεπτών.\n● Η αναστήλωση της Στοάς των Άρκτων στη Βραυρώνα έγινε κατά προσέγγιση διότι ήταν αδύνατον να βρεθεί το αρχικό της ύψος.\n● Θύμα κακής αναστήλωσης έπεσε και το Θέατρο της Δωδώνης, με αυθαίρετες συγκολλήσεις μελών και παρατοποθετήσεις, απουσία μελέτης.\n● Χάρη στις πρόσφατες αναστηλώσεις στο Αρχαίο Ωδείο της Πάτρας δεν μπορεί πλέον να αντιληφθεί ο θεατής γιατί εθεωρείτο ένα από τα ωραιότερα της Αρχαίας Ελλάδας.\n● Στην αναστήλωση μιας αντηρίδας του Θεάτρου των Φιλίππων, έμεινε μετέωρη μισή κάμαρα.\nΤης Παρασκευής Κατημερτζή, ΤΑ ΝΕΑ: 28 Ιανουαρίου 2009\nPosted by diktyon on January 29, 2009 in Ακρόπολη, Αναστηλώσεις, Μπούρας Χαράλαμπος\nΣωστική ανασκαφή στο Χαλάνδρι της Β’ Εφορείας Προϊστορικών και Κλασικών Αρχαιοτήτων\nΣε σωστική ανασκαφή, η οποία διεξάγεται από την Β΄ Εφορεία Προϊστορικών και Κλασικών Αρχαιοτήτων, σε ιδιωτικό οικόπεδο στο Χαλάνδρι, στη Λεωφόρο Πεντέλης 133, στο οικοδομικό τετράγωνο που ορίζεται από την εν λόγω λεωφόρο και τις οδούς Πάρνηθος, Μεσσηνίας και Λακωνίας και κατά προσέγγιση 80 μ. νότια από τη ρεματιά Χαλανδρίου, αποκαλύπτεται αρχαία οδός σε χρήση τουλάχιστον από τους κλασικούς χρόνους, η οποία ταυτίζεται με την πορεία της λεγόμενης οδού της λιθαγωγίας. Η πολύ σημαντική αυτή οδός οδηγούσε στην αρχαιότητα από τα λατομεία μαρμάρου στο Πεντελικόν όρος (ή Βριλησσόν) στο άστυ και χρησίμευε για τη μεταφορά των όγκων του μαρμάρου, με τους οποίους κτίστηκαν και τα μνημεία στην Ακρόπολη.\nΤην πορεία της αρχαίας οδού και πολλά στοιχεία για αυτήν γνωρίζουμε από τις έρευνες του καθηγητή της Αρχιτεκτονικής στο Μετσόβιο Πολυτεχνείο Μανόλη Κορρέ, δημοσιευμένες στο βιβλίο του Από την Πεντέλη στον Παρθενώνα (β΄ έκδοση, Αθήνα 1994). Ας σημειωθεί ότι η πορεία της αρχαίας αυτής οδού εικαζόταν με βάση γεωμορφολογικές και άλλες παρατηρήσεις αρχαιολογικής φύσεως, τμήμα της όμως ανασκάπτεται για πρώτη φορά συστηματικά.\nΗ αρχαία οδός έχει αποκαλυφθεί σε όλο το πλάτος του οικοπέδου, δηλαδή σε μέγιστο μήκος 19,70 μ. και έχει μέγιστο πλάτος 3,30 μ. Στις δύο πλευρές της σώζονται οι αναλημματικοί τοίχοι που συγκρατούσαν τα οδοστρώματα από συμπιεσμένο χώμα με όστρακα αγγείων και μικρούς αργούς λίθους κατά τόπους. Τα αναλήμματα – καλύτερα διατηρείται το νότιο ανάλημμα προς τη λεωφόρο Πεντέλης – αποτελούνται κυρίως από ακατέργαστους κροκαλοπαγείς λίθους μεσαίου και μεγάλου μεγέθους προς την εσωτερική πλευρά της οδού και στη συνέχεια προς την εξωτερική πλευρά της από ένα λιθολόγημα από μικρούς λίθους και ποταμίσιους χάλικες. Τα οδοστρώματα, από τα οποία έχει ερευνηθεί μέχρι στιγμής το ανώτερο σωζόμενο, υπολογίζονται σε τρία (3) με βάση στρωματογραφικές παρατηρήσεις. Από τις αρματροχιές (δύο αύλακες για τους τροχούς των οχημάτων) διακρίνεται με σαφήνεια η μία εξ αυτών παράλληλα προς το βόρειο ανάλημμα της οδού.\nΑπό τα έως τώρα κινητά ευρήματα της ανασκαφής, εκτός βεβαίως από την αρχαία κεραμική, άξια αναφοράς είναι ένα μολύβδινο σταθμίον (αντικείμενο μέτρησης βάρους), μία χάλκινη εφηλίδα (κάλυμμα καρφιού), μία ενσφράγιστη λαβή οξυπύθμενου αμφορέα για κρασί με παράσταση οινοχόης και ένα χάλκινο νόμισμα εποχής Φραγκοκρατίας, με βάση τις πρώτες εκτιμήσεις. Το νόμισμα, καθώς βρέθηκε επάνω στο βόρειο ανάλημμα της αρχαίας οδού, πιθανώς υποδεικνύει τη χρήση της έως την εποχή αυτή.\nΟ εντοπισμός αρχαίων καταλοίπων στο οικόπεδο έγινε από τον αρχαιολόγο της Β΄ Εφορείας Δέδε Λιώνη κατά την διεξαγωγή δοκιμαστικών τομών μετά από αίτηση των ενδιαφερομένων για οικοδόμηση, καθώς η Υπηρεσία μας έχει επιβάλει την άσκηση αρχαιολογικού ελέγχου στην περιοχή. Η ανασκαφική έρευνα διεξάγεται από την αρχαιολόγο Γιούλη Παπαγεωργίου, υπό την καθοδήγηση και εποπτεία της αρχαιολόγου Μέλπως Πωλογιώργη, στην οποία οφείλεται η αναγνώριση και ταύτιση της αρχαίας οδού.\nΦωτογραφίες, καθώς και φωτοτυπία από το προ-αναφερθέν βιβλίο του Μ. Κορρέ με σημειωμένη την πορεία της αρχαίας οδού της λιθαγωγίας στο τμήμα που μας ενδιαφέρει (με Χ με ερυθρό χρώμα σημειώνεται η θέση εύρεσης της οδού κατά την διεξαγόμενη ανασκαφή).\nPosted by diktyon on January 29, 2009 in Ανασκαφές, Χαλάνδρι\nΑναστηλωτικές επεμβάσεις στη Δυτική Στοά του Ιερού της Δωδώνης\nΑναστηλωτικές επεμβάσεις θα πραγματοποιηθούν στη Δυτική Στοά του Ιερού της Δωδώνης και σε κάποια βάθρα πίσω απ αυτήν, προκειμένου να αντιμετωπιστούν τα προβλήματα που υφίστανται τα λείψανα, προβλήματα ίδια με αυτά που αντιμετωπίζει το αρχαίο θέατρο.\nΣυγκεκριμένα, σύμφωνα με απόφαση του ΚΑΣ, θα γίνει απομάκρυνση των ετοιμόρροπων θραυσμάτων και των αποκολλημένων μικρών τεμαχίων, στερεώσεις, σφράγιση ρωγμών και στους πολύ κατεστραμμένους και διαβρωμένους πλίνθους αντικατάσταση με αυθεντικό ή τεχνητό υλικό (η συμπλήρωση δεν μπορεί να ξεπερνά το 30% του δόμου).\nΗ ολοκληρωμένη πρόταση ανήκει στον αρχιτέκτονα-μελετητή, Θ. Μπιλή, και είναι για λογαριασμό του Πανεπιστημίου Ιωαννίνων (συγχρηματοδοτεί την ανασκαφή με την Αρχαιολογική Εταιρεία από το 1981).\n«Ωραία» χαρακτήρισε την πρόταση και τη «γενικότερη ιδέα της αποκατάστασης» ο Δ. Ζιρώ. Προσέθεσε ότι πρέπει να «γίνουν οι εργασίες αναστήλωσης και συντήρησης των υφιστάμενων λειψάνων. Η δουλειά που έχει να γίνει είναι δύσκολη και χρονοβόρα», κατέληξε. «Κρίνεται απαραίτητη η στερέωση της κρηπίδας, προκειμένου να εξυγιανθεί η υποδομή και μετά να αποκατασταθεί το μνημείο με την καθ ύψος τοποθέτηση νέων μελών», ήταν η θέση της Διεύθυνσης Αναστήλωσης Αρχαίων Μνημείων. Υπενθυμίζουμε ότι πρώτες ανασκαφές στον χώρο πραγματοποιήθηκαν το 1875 από τον Κ. Καραπάνο.\nPosted by diktyon on January 29, 2009 in Αρχαιολογική Υπηρεσία, Ανασκαφές, Δωδώνη, Κεντρικό Αρχαιολογικό Συμβούλιο\nΥΠΠΟ – «ΕΠΙΧΕΙΡΗΣΙΑΚΟ ΣΧΕΔΙΟ» 2009. Ένταση της αντιδραστικής πολιτικής\nΣε «μικρότερο δυνατό κόστος» και «μέγιστη ευελιξία» στον τομέα της πολιτιστικής κληρονομιάς στοχεύει το ΥΠΠΟ το 2009. Γεγονός που προαναγγέλλει ακόμη μεγαλύτερη υποβάθμιση της Αρχαιολογικής Υπηρεσίας και του έργου της.\nΟπως απέδειξε η επί δεκαετίες δικομματική εναλλαγή στο ΥΠΠΟ, «μικρότερο δυνατό κόστος» δε σημαίνει οικονομικός ορθολογισμός, αλλά μείωση των κονδυλίων για την πολιτιστική κληρονομιά (ενώ είναι γαλαντόμο με το κεφάλαιο). Ο περιορισμός κονδυλίων οδηγεί και στην «καραμέλα» περί «ευελιξίας», που σημαίνει: Εργολαβίες σε ιδιώτες. Λειτουργία των φορέων του ΥΠΠΟ με ιδιωτικοοικονομικά κριτήρια. Δημιουργία διαφόρων νομικών προσώπων που «σαλαμοποιούν» την κρατική διαχείριση της πολιτιστικής κληρονομιάς προς όφελος της «αγοράς». Γιγάντωση της εργασιακής ομηρίας, της «χορηγίας» και όλων των «παρελκόμενων» της αντιδραστικής πολιτικής που επέφερε τα σημερινά χάλια της Αρχαιολογικής Υπηρεσίας.\nΣτους στόχους του «επιχειρησιακού σχεδίου» του 2009, που αφορά στις Γενικές Διευθύνσεις Αρχαιοτήτων – Πολιτιστικής Κληρονομιάς και Αναστήλωσης, Μουσείων και Τεχνικών Εργων, που ενέκρινε το Κεντρικό Αρχαιολογικό Συμβούλιο, περιλαμβάνονται ως «βασική προτεραιότητα» το ΕΣΠΑ (Δ΄ ΚΠΣ), η σύνδεση του «κόστους» με την «αποτελεσματικότητα» (σ.σ. δηλαδή «ξεζούμισμα» της «αποψιλωμένης» Αρχαιολογικής Υπηρεσίας) και το ιδεολόγημα περί μετατροπής της Αρχαιολογίας από κρατική… σε «δημόσια», δηλαδή μεγαλύτερη «εισβολή» ιδιωτών («Μη Κυβερνητικές Οργανώσεις», «Φίλοι» μνημείων και αρχαιολογικών χώρων κλπ., που ήδη «ξεφυτρώνουν»).\nΕιδικά για τη διαχείριση του ΕΣΠΑ, το ΥΠΠΟ εμφανίζεται κυνικότατο προς την Αρχαιολογική Υπηρεσία, αναφέροντας ότι «παρά τη μερική στελέχωση», το Γ΄ ΚΠΣ «αποτελεί το καλύτερο εφαλτήριο για την εφαρμογή του ΕΣΠΑ»! Δηλαδή: «Αφού τα βγάλατε πέρα με το Γ΄ ΚΠΣ, παρά τα χάλια σας, θα τα καταφέρετε και με το ΕΣΠΑ».\nΓια τις τραγικές ελλείψεις προσωπικού της Αρχαιολογικής Υπηρεσίας, οι «στόχοι» θεωρούν ως μόνο «μείζον θέμα» το φυλακτικό προσωπικό και τη «φθίνουσα πορεία των μονίμων φυλάκων»! Για το τι θα κάνει γι’ αυτό το θέμα η πολιτική ηγεσία δε μιλά. Μιλά, όμως, για «ενίσχυση» των σωστικών ανασκαφών, επειδή οι Εφορείες Αρχαιοτήτων έχουν «μακρύ κατάλογο εκκρεμοτήτων». Δε λέει, όμως, ούτε πώς θα λυθεί και αυτό το πρόβλημα.\nΟσο για τις αρχαιότητες, απαιτείται «συνύπαρξή» τους με «αναπτυξιακά έργα». Ωστόσο, το ΚΑΣ γνωμοδότησε υπέρ της διάλυσης των αρχαιοτήτων που βρέθηκαν στις εκσκαφές για το μετρό Θεσσαλονίκης (σταθμός «Βενιζέλος»), διότι ήταν «αποσπασματικές» (!).\n«Εμβόλιμες» συνεδριάσεις, με κατηγοριοποίηση θεμάτων (π.χ. υποθέσεις που αφορούν στον «μέσο πολίτη», ζήτησε ο υπουργός Πολιτισμού, Α. Σαμαράς, από το ΚΑΣ. Μένει να δούμε αν ο μεγαλύτερος φόρτος που θα πέσει στις ελάχιστες δυνάμεις των υπηρεσιών θα ωφελήσει το «μέσο πολίτη», αλλά και τι πραγματικά εννοεί με αυτόν τον όρο ο υπουργός…). [Ριζοσπάστης, 29/01/2009]\n— «Κριτική» στα «ρηχά»\n— Κυβερνητική επίθεση στην πολιτιστική κληρονομιά\n— Την απαξιώνουν… συνειδητά\n— Εξαγγελίες και απληρωσιές…\nPosted by diktyon on January 29, 2009 in Αρχαιολογική Υπηρεσία, Υπουργείο Πολιτισμού


Από τον Ιανουάριο, η έκτακτη εισφορά αλληλεγγύης παύει να ισχύει για τους περισσότερους Γερμανούς και το επίδομα τέκνων αυξάνεται.\nΟι μονογονεϊκές οικογένειες με ένα παιδί εξοικονομούν έως και 1.200 ευρώ κατά το νέο έτος, με τη μέγιστη ανακούφιση λόγω του επιδόματος τέκνου να επιτυγχάνεται μόνο με ακαθάριστο εισόδημα 7.000 ευρώ. Ήδη κατά το τρέχον έτος, είναι επίσης αισθητή η αύξηση της εισφοράς για την αρωγή για τους μονογονείς.\nΑυτή η πρόσθετη αποζημίωση είναι συνήθως 1.908 ευρώ ετησίως, αλλά θα αυξηθεί σε 4.008 ευρώ για το 2020 και το 2021 στο πλαίσιο της ενίσχυσης λόγω του κορωνοϊού.\nΗ οικονομική ανακούφιση στον υπολογισμό του μοντέλου είναι σαφώς υψηλότερη για παντρεμένους γονείς με δύο παιδιά. Μπορείτε να εξοικονομήσετε 2.500 ευρώ, εφόσον το κοινό εισόδημα είναι 14.000 ευρώ. Όσοι βγάζουν τα μισά, εξοικονομούν επιπλέον περίπου 1.000 ευρώ. Ο υπολογισμός προϋποθέτει ότι ένας σύντροφος συνεισφέρει τα δύο τρίτα και ο άλλος το ένα τρίτο στο ακαθάριστο εισόδημα του νοικοκυριού.\nΑυτό αφήνει το πρόβλημα της λεγόμενης „κοιλιάς μεσαίας τάξης“, η οποία περιγράφει μια ιδιαίτερα απότομη αύξηση του φορολογικού συντελεστή στο χαμηλότερο εύρος μισθών. „Μετά τις εκλογές του επόμενου έτους, h νέα κυβέρνηση θα πρέπει να τολμήσει να πραγματοποιήσει συστηματική μεταρρύθμιση“, προτείνουν οι συγγραφείς της IW.


Μουσικές δραστηριότητες για παιδιά ίδια και διαφορετικά! Θέμα: πρώτη μέρα στο ωδείο – Radio Family 89.5\nΜουσικές δραστηριότητες για παιδιά ίδια και διαφορετικά! Θέμα: πρώτη μέρα στο ωδείο\nΤο πρώτο που θα αναφέρω είναι η οργάνωση της τάξης. Για το μάθημα της μουσικοκινητικής η αίθουσα καλό είναι να έχει μόνο τα απαραίτητα. Κάποια κουτιά ή μια ντουλάπα με όργανα, τα οποία καλύτερα να είναι χωρισμένα σε κατηγορίες από ξύλο, μέταλλο και δέρμα ή όπως μπορεί να εξυπηρετεί τον εκπαιδευτικό. Επίσης καλό είναι να βρίσκονται στην τάξη μαντήλια, υλικά χειροτεχνίας και άσπρα χαρτιά. Στον χώρο μπορεί να βρίσκεται πιάνο, ή αρμόνιο, κιθάρα και ξυλόφωνα, μεταλλόφωνα αν διατίθενται. Στο πάτωμα καλό είναι να είναι μαξιλάρια ή χαλί. Η αίθουσα χρειάζεται να έχει χώρο για α κινηθούν τα παιδιά.\nΕίναι σημαντικό κατά την είσοδο των παιδιών στο χώρο να νιώσουν ασφαλή και οικία.\nΘα πρέπει να τους πούμε τους κανόνες του χώρου και τη διαδικασία του μαθήματος και ακόμη καλύτερα όλα αυτά να βρίσκονται σε οπτικοποιημένο υλικό.\nΓια να μπορέσει να λειτουργήσει το μάθημα πρέπει να δημιουργηθεί σχέση μεταξύ δασκάλου και παιδιών. Αυτό μπορεί να επιτευχθεί με την γνώση και την τήρηση κανόνων, με την συμμετοχή των παιδιών στην εκπαιδευτική διαδικασία, δηλαδή να πουν τραγούδια ή παιχνίδια που τους αρέσουν, να είναι ελεύθερα να εκφραστούν και να δημιουργήσουν.\nΤο μάθημα ξεκινά με γνωριμία της ομάδας. Καθόμαστε σε κύκλο και στο κέντρο του κύκλου βρίσκονται τα όργανα μαζεμένα κάτω από ένα χρωματιστό ύφασμα. Λέμε τα ονόματα μας. Μπορούμε να προσθέσουμε και αγαπημένο χρώμα, φαγητό, παιχνίδι κ.α. Σηκώνουμε το πανί και αφήνουμε τα παιδιά όχι όλα μαζί, να επεξεργαστούν τα όργανα και παράλληλα λέμε και το όνομα του οργάνου εάν είναι νεοσύστατη ομάδα. Συστηνόμαστε ξανά παίζοντας ρυθμικά το όνομά μας και του οργάνου. Παιδιά πιο λειτουργικά ή πιο μεγάλα σε ηλικία μπορούν να φτιάξουν και ρυθμικό ποιηματάκι.\nΌσον αφορά την διδασκαλεία του ρυθμού δεν μπαίνουμε σε λεπτομέρειες στο πρώτο μάθημα. Δίνουμε παραδείγματα στα παιδιά χωρίζοντας τις λέξεις σε συλλαβές. Κάθε συλλαβή είναι και χτύπος. Μετά αφήνουμε τα παιδιά να πουν τα ονόματα όπως νομίζουν. Κάποια παιδιά το ακολουθούν αμέσως αυτό και κάποια άλλα μπορεί να βρουν ένα δικό τους τρόπο. Προφανώς τα αφήνουμε να εκφραστούν εφόσον τηρούνται και οι κανόνες της τάξης και η ασφάλεια των παιδιών.\nΜπορούμε να έχουμε ζωγραφίσει από πριν σε κάποιες καρτέλες ένα κύκλο ή τετράγωνα στο ίδιο μέγεθος ίδιο χρώμα και σε άλλες δύο μικρότερα σχήματα σε μέγεθος και σε άλλο χρώμα\nΤο ίδιο μπορεί να γίνει και με τουβλάκια και την ώρα που λέμε το όνομα παίζουμε και στο αντίστοιχο τουβλάκι.\nΗ κίνηση βοηθάει τα παιδιά να νιώσουν πιο άνετα και θα βοηθήσει και στην μεταξύ τους γνωριμία. Δεν είναι όλα τα παιδιά ίδια και κάποια μπορεί να μην θέλουν να κινηθούν. Θα μπορούσαμε να χορέψουμε μαζί τους ή να τους δώσουμε ένα οργανάκι και να συνοδεύουν τον ρυθμό της μουσικής.\nΤα παιδιά χορεύουν και σε κάθε σταμάτημα της μουσικής μένουν ακίνητα. Η δασκάλα κρατάει ένα οργανάκι και σε όποιο παιδί παίξει κοντά λέει το όνομά του.\nΣε επόμενο σταμάτημα τα παιδιά μπορούν α συστηθούν μεταξύ τους.\nΣτο τέλος μπορούμε να τα χωρίσουμε σε ομάδες η κάθε ομάδα μπορεί να παρουσιάσει τα ονόματα τους όπως θέλει. Μπορούμε να βοηθούμε τα παιδιά και να τα υποστηρίζουμε.


Επίκαιρα και ενημερωτικά : 2017/06 - 2017/07\nΠρόκειται για την ιστορική ομιλία του Άρη στην απελευθερωμένη Λαμία εκ μέρους του Γενικού Στρατηγείου του ΕΛΑΣ, στις 29 Οκτώβρη 1944.\nΔεν πρόκειται να σας υποσχεθώ ούτε πως θα σας φτιάξω γεφύρια ή ποτάμια, όπως σας υποσχόντουσαν πως θα σας φέρουν οι παλιοί κομματάρχες. Ούτε και θα σας τάξω λαγούς με πετραχήλια. Δεν επιδιώκω ν’ αποσπάσω επαίνους για τη ρητορική μου δεινότητα. Επιδιώκω απλώς ν’ ακούσετε αυτά που θα σας πω. Προσέξτε. Θ’ αρχίσω σαν τα παραμύθια:\nκατεβήκαμε από τον ουρανό και δε γεννηθήκαμε από σπίτια ή φυτρώσαμε μόνοι μας σαν τα μανιτάρια. Η οικογένεια δημιουργήθηκε από ορισμένες οικονομικές συνθήκες. Σε μια ορισμένη ανάπτυξη της κοινωνίας δημιουργήθηκε η ανάγκη της οικογένειας, γιατί έτσι θα αντιμετωπίζονταν καλύτερα οι ανάγκες της ζωής. Χρειάζονταν να δουλεύουν όλοι: ο πατέρας και τα παιδιά στα χτήματα, οι γυναίκες στον αργαλειό και το σπίτι, γιατί μόνο με τον τρόπο αυτό θ’ αντιμετωπίζονταν οι βιοτικές ανάγκες τους. Αυτού του είδους οι οικονομικές συνθήκες που επικρατούσαν τότε, πλησίαζαν όπως βλέπετε, πιο στενά τα μέλη της οικογένειας μεταξύ τους.\nΑναρτήθηκε από ΤΑ ΝΕΑ ΤΗΣ ΜΕΤΑΜΟΡΦΩΣΗΣ στις 2:01 π.μ. Σύνδεσμοι σε αυτήν την ανάρτηση\nΤην ευκαιρία να ενημερωθούν για όλεςτις νεότερες εξελίξεις γύρω από την παγκόσμια «μάστιγα» του Σακχαρώδη Διαβήτη και να κάνουν ΔΩΡΕΑΝ εξετάσεις σακχάρου και γλυκοζυλιωμένης αιμοσφαιρίνης (GHbA1c), θα έχουν την Πέμπτη 15 και την Παρασκευή 16 Ιουνίου 2017οι κάτοικοι της Πύλου και της Χώρας Μεσσηνίας, στο Ινστιτούτο «Νέστωρ» (Παλαιό Γυμνάσιο) και στο Κινηματοθέατρο Rex αντίστοιχα!\nΑναρτήθηκε από ΤΑ ΝΕΑ ΤΗΣ ΜΕΤΑΜΟΡΦΩΣΗΣ στις 10:09 μ.μ. Σύνδεσμοι σε αυτήν την ανάρτηση\nΣε αυτά λοιπόν τα απάτητα βουνά, σ’ αυτή την παρθένα φύση, οι ποιμενικές φυλές έβρισκαν πάντα σιγουριά και καταφύγιο. Όσοι από τους ποιμένες της Στερεάς έφτασαν τα Μοραΐτικα βουνά, γι’ αυτό τους ονομάζουν Σκηνίτες και Ρουμελιώτες, τμηματικά και κατά καιρούς, ακόμα και με τη συμπαράσταση και ανοχή των αρχών που προσπαθούσαν και προωθούσαν τους βόρειους προς το Μοριά που ευχαρίστως ο Μοριάς δεχόταν κάθε κάθοδο ξένων κυρίως κτηνοτροφικούς πληθυσμούς.\nΟι πιο πολλοί απ’ αυτούς σαν ορμητήριο είχαν την Αρκαδία, εκεί έστηναν γρέκια με σκοπό να κατέβουν πιο νότια.\nΜάλιστα οι εκάστοτε κυρίαρχοι του Μοριά προστάτευαν δια νόμου τους βοσκούς γιατί η κτηνοτροφία τους ήταν απαραίτητη στην εθνική τους οικονομία.\nΚαι στους ξένους αυτούς καλλιεργητές έδιναν χωράφια, και κάποια προστασία μέχρις ότου ριζώσουν, γιατί ο τόπος είχε ανάγκη από καλλιέργεια.\nΑκόμα και οι Βυζαντινοί για να απαλλαγούν από τα ξεσηκώματα των Βλάχων της Θεσσαλίας και της Σαμαρίνας τους παρότρυναν να μεταναστεύσουν προς τα κάτω και να τους παραχωρήσουν βοσκοτόπια.\nΈτσι από τα καλοκαιρινά τους λημέρια, έπαιρναν τον κατήφορο για τους λιβαδότοπους της Κορινθίας, Αργολίδας, Αχαΐας και πιο πολλοί της Μεσσηνίας, που γι’ αυτούς θα ιστορήσω παρακάτω, να παρουσιάσω στο βιβλίο μου τους Βλάχους στα χειμαδιά της Μεσσηνίας.\nΑλωνίσταινα: Κωμόπολη της Αρκαδίας σε ύψος 1.120μ.\nΠαρακάτω αναφέρονται οι πόλεις και τα χωριά της Μεσσηνίας που μετοίκησαν Αρκάδες βοσκοί (ανεβοκατεβάτες).\nΒλάσση ή Βλασσέϊκα: Το όνομα το χρωστάει στον Γεροβλάσση και γενάρχη της μεγάλης αυτής οικογένειας.\nΛέγεται πως ο Βλάσσης έφυγε νέος από την Αρκαδία γιατί ξυλοφόρτωσε έναν τούρκο που θέλησε να προσβάλει την αδελφή του Κατερίνα.\nΈφθασε στη Μηλίτσα και αργότερα σε πιο μαλακό τόπο, χτίζοντας το τσοπανοχώρι Βλασσέικα. Οι Βλάσσηδες εκτός από το τσοπανιλίκι, εργάστηκαν σε νερόμυλους και κυψέλες.\nΟμοίως τα χωριά Μπαλοδημέικα, Μπουρέικα, Κατσιρέικα, Μπλαναίικα, Τσωνέικα, τα βλάχικα καλύβια της Γιάλοβας, Τσιχλέικα, Λειβαδάκι, Πήδασος, Αραπόλακα, Γαλέικα και όλα τα χωριά του Λυκόδημου τα αποίκισαν Βλάχοι βοσκοί από τα χωριά Λυκόχια, Ροϊνού, Μπάρτζελη, Βίδι, Αρκουδόρεμα, Στεμνίτσα Αρκαδίας.\nΒασιλίτσι: Είναι παλιό χωριό πλούσιο σε παραδόσεις, ιστορία και θρύλους.\nΤο Βασιλίτσι γνώρισε απανωτές επιδρομές από κουρσάρους κάθε φυλής. Έτσι όσοι μπόρεσαν να σωθούν σκόρπισαν στα γύρω υψώματα και σπηλιές για ασφάλεια φτιάχνοντας έτσι μικροχωριά.\nΠυργάκι ή Πύργος Τριφυλλίας: Απέχει 5 χλμ. από την πόλη των Γαργαλιάνων. Οι πρώτοι που στάνεψαν εδώ ήταν βοσκοί από τα χωριά Πυργάκι και Νεμνίτσα της Βυτίνας.


For Who & Benefits | Athens Training & Development Center\nΠοιους ενδιαφέρει & ποια είναι τα οφέλη του προγράμματος eMarketing\nΠαρέχει τυπικές και πρακτικές γνώσεις που απαιτούνται για όσους θέλουν να ξεκινήσουν μια καριέρα στον τομέα της υψηλής ζήτησης στην αρένα του eMarketing / Web Marketing, ως e-marketing specialists.\nΟι άνθρωποι που ημέρα με την ημέρα έχουν τον μεγαλύτερο αντίκτυπο στην επιτυχία των εκστρατειών μάρκετινγκ. Δίνοντάς τους πρόσβαση στη γνώση και τον τρόπο να συνεχίσουν να βελτιώνουν την αποτελεσματικότητά τους και την επιτυχία.\nΠροσθέτοντας πληρωμένες καμπάνιες για να συμπληρώσουν τις προσπάθειες μάρκετινγκ στο Διαδίκτυο δίνοντας άμεση ανατροφοδότηση που θα ωφελήσει όλες τις εκστρατείες μάρκετινγκ. Κερδίζοντας μεγαλύτερη γνώση των κορυφαίων και εναλλακτικών μηχανών αναζήτησης θα εξασφαλίσει την επίτευξη του καλλίτερου κόστους κάθε καμπάνιας .\nΟι Marketers πρέπει να γνωρίζουν πώς να συνεργάζονται με τους ειδικούς στο χώρο του internet ώστε να διασφαλίσουν ότι οι εταιρικοί στόχοι μάρκετινγκ έχουν ενσωματωθεί σε κάθε προσπάθεια αναζήτησης. Η κατανόηση της γλώσσας και των δυνατοτήτων αυτού του εξαιρετικά εξειδικευμένου μάρκετινγκ, θα επιτρέψει τελικά στους Marketers και τους e-Marketers να συνεργαστούν πιο αποδοτικά. Το πρόσθετο πλεονέκτημα των μαθημάτων SEO – όπως το πως ενσωματώνουν τις πιο επιτυχημένες φράσεις-κλειδιά – σε άλλα θέματα μάρκετινγκ θα τους βοηθήσει σε αποτελεσματικές αποφάσεις μάρκετινγκ.\nΓια να παραμείνουν ανταγωνιστικοί. Η διαφήμιση πλέον πρέπει να περιλαμβάνει online διαφήμιση. Η συνεργασία με τους ειδικούς SEO και PPC να είναι πιο αποτελεσματική και να βοηθήσει συνολικά στα προγράμματα διαφήμισης.\nΜάθετε πώς μπορείτε να επεκτείνετε την κάλυψη των δελτίων και την αύξηση της κυκλοφορίας σε ιστοσελίδες. Μάθετε πώς να χρησιμοποιείτε τα Social Media για την προώθηση της εταιρείας, τα προϊόντα και τις υπηρεσίες σας.\nΟ σχεδιασμός και τα στοιχεία σε μια τοποθεσία Web πρέπει να γίνεται έτσι ώστε μια μηχανή αναζήτησης να βρει εύκολα το site σας.\nΟ IT συχνά χρειάζεται να κάνει αλλαγές στον κώδικα ιστοσελίδων. Δυστυχώς, κάποιες αλλαγές μπορούν ακούσια να ελαχιστοποιήσουν ή να εξαλείψουν τις προσπάθειες e-μάρκετινγκ που έχουν γίνει. Για να μη συμβεί ένα τέτοιο δαπανηρό λάθος λόγω κακής επικοινωνίας, καλό είναι ο ΙΤ να γνωρίζει e-μάρκετινγκ.\nWeb Copywriters (κειμενογράφοι)\nΣε έναν κόσμο όπου «Το περιεχόμενο είναι ο βασιλιάς» (“Content is King”), οι Copywriters είναι ανάγκη να αναδιαμορφώσουν τις δεξιότητές τους βάσει των συγκεκριμένων στοιχείων του e-μάρκετινγκ.\nΜερικοί από τους πιο επιτυχημένους εκπροσώπους πωλήσεων χρησιμοποιούν το internet και τις προοπτικές μέσω των κοινωνικών μέσων μαζικής ενημέρωσης κλπ για να αυξήσουν τις πωλήσεις τους.\nΙδιοκτήτες Επιχειρήσεων / Διευθυντές Προϊόντων\nΜε στόχο την ενίσχυση της επένδυσης του Web site σας ώστε να δημιουργήσετε περισσότερες πωλήσεις και μεγαλύτερη αναγνωρισιμότητα της εταιρείας με αποτέλεσμα την οικονομική απόδωση.


UNTIL I HAVE YOU - Ragequit.gr\nHome/REVIEWS/UNTIL I HAVE YOU\nrikimaru Send an email 16 Απριλίου, 2016\nΗ κατάσταση στη βιομηχανία του gaming είναι τέτοια που πλέον εν έτει 2016 η ύπαρξη pixel αισθητικής μπορεί από μόνη της να μας γεμίσει καχυποψία για έναν τίτλο. Το γεγονός αυτό είναι απόρροια της μαζικής χρήσης της από δημιουργούς της indie σκηνής, δεν ισχύει όμως στο σύνολο των περιπτώσεων. Όταν έχουμε να κάνουμε με ένα παιχνίδι που διαδραματίζεται σε Cyberpunk κόσμο και μάλιστα αποτελεί πόνημα της Wormwood Studios εταιρεία που είναι υπεύθυνη για το εξαιρετικό “Primordia“, τα πράγματα αλλάζουν. Έχοντας μάλιστα περάσει κάτι παραπάνω από 3 χρόνια από την τελευταία αυτή κυκλοφορία, το “Until I Have You” έστω και αν αυτή τη φορά δεν έχουμε να κάνουμε με ένα adventure game, μας γεμίζει υποσχέσεις.\nΣτη σελίδα του στο Steam, στο πεδίο σχετικά με την κατηγορία ο τίτλος αυτοπροσδιορίζεται ως “indie”. Δεν γνωρίζω αν αυτό είναι κάποια σκόπιμη κίνηση ή απλά κάποιου είδους παράλειψη, πάντως η αλήθεια είναι ότι θα μπορούσε να σηκώσει αρκετή κουβέντα για τον λόγο που θα εξηγήσω αμέσως. Προσωπικά δεν θυμάμαι άλλη φορά που να έχω συναντήσει παιχνίδι το οποίο να αλλάζει τόσο δραματικά ύφος ανάλογα με τον χειρισμό που θα επιλέξει ο χρήστης. Ξεκινώντας με ποντίκι και πληκτρολόγιο η κίνηση γίνεται με την φορά και την επιτάχυνση του πρώτου και η αίσθηση που αποκομίζουμε είναι ότι πρόκειται περισσότερο για κάποιο ιδιαίτερο endless runner ή παιχνίδι ισορροπίας. Μπορώ να πω ότι η εμπειρία μου με τον συγκεκριμένο control scheme ήταν αρκετά οδυνηρή σε βαθμό που δεν θα πρότεινα σε κάποιον να ασχοληθεί αν δεν είναι κάτοχος χειριστηρίου. Αφού έκανα τη μετάβαση ο τίτλος πλέον έγινε ξεκάθαρα ένα κλασσικό platformer, τουλάχιστον ως προς τα βασικά του σημεία.\nΘα τα βάλω όλα φωτιά να γλιτώσω από τα παλιά\nΌπως θα γνωρίζετε ήδη και από τη σχετική ανάρτησή μας, το “Until I Have You” παρουσιάζει ενδιαφέρον για ένα ακόμα λόγο καθώς μέσα στην ομάδα που σχεδίασε το παιχνίδι βρίσκεται και ένας Έλληνας, ο Δημήτρης Σπανός ο οποίος έχει συμμετοχή και στη δημιουργία άλλων τίτλων όπως “Mage’s Initiation”, “The Cat Lady” και “Downfall”. Παραθέτω αυτούσιο από τον παραπάνω σύνδεσμο το κομμάτι στο οποίο οι δημιουργοί περιγράφουν την υπόθεση καθώς δεν θα μπορούσε να γίνει με καλύτερο τρόπο:”Κρατώντας το χρήστη σε αγωνία καθώς μάχεται με διάφορους εχθρούς, έχει ως σκοπό να αφηγηθεί μια ιστορία λύπης, αγάπης, διαφθοράς και γενικά καταστάσεων που έχουν ξεφύγει, κάτω από τα ισχυρά φώτα μιας πόλης που απλά δεν νοιάζεται. Αυτή είναι η ιστορία του ARTIST, ενός επαγγελματία δολοφόνου, που στις προσπάθειές του να αλλάξει τον τρόπο ζωής του και να παραιτηθεί, βρίσκεται παγιδευμένος σε μια κατάσταση από την οποία είναι αδύνατο να βγει αλώβητος. Η σύζυγός του, η Emily, έχει απαχθεί ως μέσω εκβιασμού και χειραγώγησης. Με την απόκτηση όμως ενός εξωσκελετού, θα οδηγήσει τον εαυτό του σε μια αποστολή, χωρίς γυρισμό, για να πάρει πίσω την γυναίκα του. Παρ’όλα αυτά η χρήση του εξωσκελετού, έχει και ένα βαρύ κόστος: Ψευδαισθήσεις, που προκαλούνται από τη χρήση, έχουν κυρίαρχο ρόλο στο παιχνίδι, μιας και βαθμιαία δημιουργούν ένα παράξενο κόσμο, περιτριγυρίζοντας το χρήστη, προκαλώντας σύγχυση για το τί είναι αληθινό, και τι όχι“. Μπορεί να μην πρόκειται για κάτι φοβερά πρωτότυπο όμως παρουσιάζεται με προσεγμένο τρόπο και δεν δίνει την αίσθηση του filler που υπάρχει απλά για να υπάρχει. Τα cut scenes είναι αρκετά και παρά τη φύση του παιχνιδιού που μπορεί γενικά να προϊδεάζει για κάτι διαφορετικό, όλοι οι διάλογοι είναι “ντυμένοι” με voice overs.\nΣτο κομμάτι του gameplay δεν συναντάμε κάποιο ιδιαίτερο μηχανισμό γύρω από τον οποίο να “χτίζεται” το παιχνίδι. Υπάρχουν συνολικά 12 κόσμοι με 5-6 επίπεδα και ένα boss ο καθένας, με κλασσική δομή όπου απλά πρέπει να φτάσουμε από την μία στην άλλη άκρη. Τυπικά υπάρχουν 5 ταχύτητες για κάθε μεριά (αριστερά και δεξιά) αλλά γυρίζοντας σε χειριστήριο αυτές γίνονται ουσιαστικά 2 και έτσι είναι και πολύ πιο εύκολα διαχειρίσιμες. Τα όπλα τα οποία αποκτούμε κατά τη διάρκεια της περιπέτειας κατά κύριο λόγο δεν προσφέρουν το κάτι διαφορετικό πέρα από ένα το οποίο εισάγει μηχανισμό dash και προσφέρει μερικές από τις καλύτερες στιγμές του παιχνιδιού. Επίσης υπάρχει η δυνατότητα για εισαγωγή σε κατάσταση bullet time αλλά και αυτή πέρα από ελάχιστες περιπτώσεις ουσιαστικά είναι αχρείαστη. Το ίδιο ισχύει και το sanity meter που σχετίζεται με τη χρήση του παραπάνω feature καθώς και με τις μάχες εναντίον των εχθρών ενώ όσο πέφτει προκαλεί παραισθήσεις (υποτίθεται) και αν μηδενίσει σημαίνει και θάνατος για τον χαρακτήρα.\nΟι πολλές “κουμπουριές” καλό είναι να λείπουν βέβαια..\nΤο παιχνίδι γενικά αποτυγχάνει να αποκτήσει δική του ταυτότητα και στιβαρό χαρακτήρα. Αυτό που διαφαίνεται μέσα και από το σύστημα αξιολόγησης που παρέχεται μετά το τέλος κάθε επιπέδου ότι σκοπός είναι το όσο το δυνατόν πιο γρήγορο πέρασμα και με το λιγότερο δυνατό αίμα. Το βασικότερο πρόβλημα με αυτό είναι ότι δεν υπάρχει κάποιος μηχανισμός να το στηρίξει και απλά καταλήγει να βασίζεται στην αποστήθιση του pattern της εκάστοτε πίστας και σε ένα ανελέητο trial and error. Ακόμα όμως κι αν αυτό δεν είναι καταστροφικό, εκεί που πραγματικά απόρησα ήταν όταν σε ένα κόσμο είδα να ενσωματώνονται στοιχεία stealth. Εντάξει, μην φανταστείτε τίποτα φοβερό αλλά σε ένα τίτλο με τόσους πολλούς θανάτους, το να χρειάζεται να κρύβεσαι και να περιμένεις τους εχθρούς είναι μία αστοχία που παίζει με τα νεύρα του παίκτη. Το level design έχει κάποια σκαμπανεβάσματα με ορισμένα επίπεδα να είναι αδιάφορα όμως το συνολικό πρόσημο είναι θετικό καθώς οι 12 κόσμοι προσφέρουν αρκετή ποικιλία (άσχετα αν αυτή κάπου μπορεί να δημιουργήσει πρόβλημα όπως ανέφερα και παραπάνω) και δεν εμφανίζεται η αίσθηση της επανάληψης.\nΌπως και σαν Ragequit αλλά και εγώ προσωπικά έχω επισημάνει πολλές φορές την επαναφορά στη μόδα για τα “δύσκολα” παιχνίδια από την indie σκηνή με μία όμως σημαντική λεπτομέρεια. Το challenge από μόνο του δεν λέει κάτι, εξαρτάται και από τον τρόπο με τον οποίο προκύπτει. Το “Until I Have You” μπορεί να φέρει την ταμπέλα του “δύσκολου” αλλά αυτό προκύπτει από το γεγονός ότι μοιάζει περισσότερο σε παλαιάς κοπής platformer με όλα τα ζητήματα που εγείρει κάτι τέτοιο. Δεν είναι λίγες οι φορές που βρισκόμαστε να παίξουμε ξανά το ίδιο και το ίδιο κομμάτι όχι για να μάθουμε καλύτερα το παιχνίδι αλλά για να αποστηθίσουμε τη δομή της πίστας. Συνυπολογίζοντας και την “μονόχιτη” (sic) λογική, πολλοί από τους θανάτους μοιάζουν τόσο “φτηνοί” σαν να έχουν βγει από παιδικούς εφιάλτες και ψυχικά τραύματα που μας έχουν αφήσει παιχνίδια άλλων δεκαετιών που θα θέλαμε να ξεχάσουμε.\nΕφέ από άλλες εποχές…\nΣυνοψίζοντας, το “Until I Have You” απευθύνεται μόνο σε μία μερίδα ενός ήδη περιορισμένου κοινού. Ακόμα και αν το challenge είναι κάτι που σας εξιτάρει στα παιχνίδια, θα πρέπει να το σκεφτείτε σοβαρά πριν ασχοληθείτε μαζί του. Αν πάλι ψάχνετε ένα παιχνίδι που να μοιάζει με τα platforms που κυκλοφορούσαν πριν το 1995 τότε είστε σε καλό δρόμο. Μπορεί να μην πρόκειται για τον τέλειο τίτλο για τους λόγους που προαναφέρθηκαν, αυτό όμως δεν αναιρεί το γεγονός ότι φαίνεται πως έχει δουλευτεί και πως έχει να δώσει στον παίκτη κάποιες ευχάριστες στιγμές. Γενικά θα έλεγα ότι αποτελεί μία τίμια πρόταση στη συγκεκριμένη κατηγορία, αρκεί ο χρήστης να είναι απόλυτα συνειδητοποιημένος περί τίνος πρόκειται πριν την αγορά.\nΩραία και καλοπαρουσιασμένη ιστορία\nΗ μουσική είναι ταιριαστή και ευχάριστη\nΠοικιλία στο level design…\n… το οποίο όμως παρουσιάζει και ορισμένα προβλήματα\nΛόγω του είδους της δυσκολίας του απευθύνεται σε περιορισμένο κοινό\nIndie PC Games Platform Steam Wormwood Studios\n18 Απριλίου, 2016 στις 3:45 μμ\nΩραίο φαίνεται αλλά με προβληματίζει λίγο το one-hit kill, νόμιζα ότι θα είχε παραδοσιακή health bar…:p


Από τον Χρήστο Καραδημήτρη, 12/02/2020 @ 12:35\nΤο "Meta" υπήρξε ένα από τα πιο εντυπωσιακά debut άλμπουμ όχι μόνο της περσινής χρονιάς, αλλά των τελευταίων αρκετών χρόνων για τον γράφοντα κι έτσι βρήκε μια θέση στα προσωπικά καλύτερα άλμπουμ για το 2019. Το γλυκό έρχεται να δέσει καθώς ανακοινώνονται ως το συγκρότημα που θα ανοίγει τις συναυλίες της περιοδείας των Leprous (μαζί με τους εξαιρετικά συμπαθείς Γάλλους Klone), με το όλο πακέτο να επισκέπτεται τη χώρα μας σε μερικές ημέρες. Με αφορμή τόσο την εντυπωσιακή δουλειά τους, όσο και την επερχόμενη πρώτη εμφάνισή τους στα μέρη μας, τα μέλη της μπάντας μας συστήνονται και απαντούν στις ερωτήσεις που ετοιμάσαμε για αυτούς. Φροντίστε να είστε από νωρίς το Σάββατο (15/2) στο Fuzz και θα σας ανταμείψουν.\nΓεια σας παίδες και συγχαρητήρια για το καταπληκτικό ντεμπούτο άλμπουμ σας, το οποίο ήταν ένα από τα αγαπημένα μου για το 2019. Πώς νιώθετε με την υποδοχή της οποίας έτυχε το "Meta";\nΕίμαστε ενθουσιασμένοι και νιώθουμε ευγνώμονες για την υποδοχή που είχαμε τόσο από τους οπαδούς όσο κι από τον τύπο ως τώρα. Είναι σπουδαίο το να βλέπεις πως η μουσική μας συνδέθηκε με τον κόσμο. Ξέραμε πως είχαμε στα χέρια μας ένα αξιοπρεπές άλμπουμ αλλά ποτέ δεν περιμέναμε αυτά τα επίπεδα αγάπης και υποστήριξης από τους υπέροχους οπαδούς μας.\nΘα έλεγα πως θα ήταν μάλλον χρήσιμο να παρουσιάσετε λίγο τους εαυτούς σας, καθώς είστε πρωτοεμφανιζόμενοι στο χώρο. Πείτε μας για τη σύσταση της μπάντας και το τι έχει συμβεί ως και σήμερα…\nΣίγουρα! Ξεκινήσαμε, στην πραγματικότητα, πίσω στο 2010, όταν ο Simen γνώρισε τον Frank και τον προηγούμενο μπασίστα μας, τον Kevin Alvaro, αφού είχε βάλει μια αγγελία στο internet ψάχνοντας για μουσικούς με παρόμοιο τρόπο σκέψης. Σύντομα ξεκινήσαμε να δοκιμάζουμε τραγουδιστές, αλλά δεν έγινε τίποτα μέχρι που ο Fredrik άκουσε ένα από τα demo μας κατά τύχη και τα πράγματα άρχισαν να συμβαίνουν. Ηχογράφησε φωνητικά για εκείνο το τραγούδι και μας το έστειλε. Τα υπόλοιπα είναι ιστορία!\nΠολλές παρόμοιες με εμάς μπάντες στη Σκανδιναβία νιώθουν ως μέλη ενός μικρός κινήματος, ενός αναδυόμενου στυλ στη rock μουσική\nΠως θα περιγράφατε εσείς το μουσικό σας στυλ; Φαντάζομαι πως μια μίξη prog, pop και μοντέρνου rock είναι μια προφανής περιγραφή, αλλά μου είναι δύσκολο να γίνω πιο ακριβής. Αλήθεια, είναι καλό ή κακό αυτό; Ή και τα δύο;\nΚαλή ερώτηση αυτή! Παιδευόμαστε και εμείς οι ίδιοι με αυτό, αλλά στην πραγματικότητα δεν είναι πρόβλημα για εμάς. Βλέπουμε πολλές παρόμοιες μπάντες στη Νορβηγία και στη Σκανδιναβία γενικότερα που νιώθουν ως μέλη ενός μικρός κινήματος, ενός αναδυόμενου στυλ στη rock μουσική.\nΤι ακριβώς είναι το «Bubblegum Prog» (σ.σ.: έτσι περιγράφουν τη μουσική τους στην σελίδα τους στο Facebook)\nΔεν είναι ένας όρος που σημαίνει κάτι στην πραγματικότητα, ήταν ένα αστείο που λέγαμε παλιά. Είμαστε επηρεασμένοι από το κίνημα της Σκανδιναβικής κουζίνας που ξεκίνησε πριν μερικά χρόνια οπότε ας το πούμε Νέο Σκανδιναβικό Μοντέρνο Prog (New Nordic Modern Prog).\nΗ prog μουσική συχνά γίνεται «μια από τα ίδια» κάτι που σίγουρα προσπαθούμε να αποφύγουμε\nΠως προσεγγίζετε τη σύνθεση των τραγουδιών; Δεν μοιάζετε να ακολουθείτε τυπικές δομές, ενώ ταυτόχρονα δοκιμάζετε κάποια απαιτητικά σε τεχνικό επίπεδο πράγματα και σίγουρα διαφοροποιήστε από τα συνηθισμένα. Τι έχετε στο μυαλό σας όταν γράφετε νέα μουσική;\nΑπλά προσπαθούμε να γράψουμε την καλύτερη μουσική που θα μπορούσαμε! Δεν υπάρχει συγκεκριμένη συνταγή ή φόρμουλα, αλλά εστιάζουμε πολύ στο να προσπαθούμε να κάνουμε κάτι καινούργιο και να εξελιχθούμε, τόσο όσον αφορά στον τομέα των στίχων όσο και στις ενορχηστρώσει, στους ήχους και τα θέματα. Η prog μουσική συχνά γίνεται «μια από τα ίδια» κάτι που σίγουρα προσπαθούμε να αποφύγουμε. Συνήθως γράφουμε πρώτα τη μουσική και οι στίχοι έρχονται τελευταίοι. Μερικές φορές ξεκινάμε με ένα απλό riff κι άλλες φορές έχουμε ολόκληρο το τραγούδι στο κεφάλι μας από την αρχή.\nΕίδα και άκουσα για πρώτη φορά τον Fredrik όταν με τους 22 έπαιξαν ζωντανά στην Αθήνα (σ.σ.: πάλι ανοίγοντας για τους Leprous) και κατευθείαν ήρθε στο μυαλό μου η φωνή του Brendon Urie (των Panic! At The Disco), αλλά με έναν τρόπο πολύ πιο κοντινό στο μουσικό μου γούστο. Είχα δίκιο όσον αφορά στην επιρροή; Σίγουρα έχει μια ξεχωριστή προσέγγιση όσον αφορά στα φωνητικά του, οπότε θα με ενδιέφερε να γνωρίζω ποιοι τραγουδιστές τον έχουν επηρεάσει περισσότερο.\nΣτην πραγματικότητα, αυτή είναι μια αναφορά η οποία έχει επισημανθεί πολλές φορές από τότε που κυκλοφορήσαμε το άλμπουμ. Κι ακόμα περισσότερο μετά την τελευταία περιοδεία που έκανε ο Fredrik με τους 22. Μέσα σε όλα αυτά τα χρόνια έχει εμπνευστεί από διάφορα είδη μουσικής, αλλά ποτέ δεν είδε τον Brendon Urie ως μια σημαντική πηγή έμπνευσης. Απλά γεννήθηκε με τον ίδιο τύπο φωνητικών χορδών με εκείνον, φανταζόμαστε. Είναι δίδυμοι ως προς τις φωνητικές τους χορδές! Θεωρώ πως η βασική πτυχή της φωνητικής του προσέγγισης ήταν πάντα να κάνει αυτό που κρίνει ως απαραίτητο για τραγούδια κι αυτό που τα ολοκληρώνει ως σύνολο.\nΗ περιοδεία με τους Leprous είναι στα μάτια και στα αυτιά μας το τέλειο ταίριασμα\nΈχετε παίξει ως support με διάφορα ονόματα, από τους Mando Diao ως τους… Enslaved. Η απόσταση μοιάζει χαοτική, οπότε που στέκεστε πιο κοντά; Ή μήπως όλα είναι απλώς θέμα καλής μουσικής και όχι είδους;\nΙδεατά, θα προτιμούσαμε να παίζουμε με μπάντες που ταιριάζουν με τη δική μας μουσική. Αλλά μερικές φορές όταν χτίζεις κάτι για μια μακρά χρονική περίοδο, τείνεις να δοκιμάζεις διαφορετικές ρυθμίσεις και διαφορετικά είδη για να δεις που ακριβώς ανήκεις. Αυτή περιοδεία που κάνουμε με τους Leprous, αυτή την περίοδο, είναι στα μάτια και στα αυτιά μας το τέλειο ταίριασμα.\nΠως νιώθετε που ανήκετε στο roster μιας εταιρείας όπως η Indie Recordings, η οποία ειδικεύεται περισσότερο στο extreme metal;\nΑυτό μπορεί να είναι λίγο πρόκληση κάποιες φορές, αλλά κάνουμε το καλύτερο που μπορούμε. Έχουμε μια καλή σχέση με την Indie Recordings και είμαστε ευγνώμονες για την υποστήριξή τους.\nΟι οπαδοί της metal μουσικής είναι πιο ανοιχτόμυαλοι από ότι πιστεύει πολύς κόσμος\nΕίμαι σίγουρος πως ανάμεσα στους οπαδούς σας είναι και κάποιοι οπαδοί της metal μουσικής, οι οποίοι δεν είναι και πάντα τόσο ανοιχτόμυαλοι γύρω από τη μουσική που αγαπάνε. Είχατε κάποια κακή ή ίσως και αστεία αντίδραση απέναντι στη μουσική σας;\nΘεωρούμε πως οι οπαδοί της metal μουσικής είναι πιο ανοιχτόμυαλοι από ότι πιστεύει πολύς κόσμος. Η μουσική μας συχνά μπορεί να είναι πολύ βαριά για τους οπαδούς της pop/rock μουσικής, αλλά την ίδια στιγμή να είμαστε πολύ χαλαροί για τους metal οπαδούς. Όπως και να έχει, με βάση την ως τώρα εμπειρία μας ο κόσμος αποδέχεται πολύ θετικά τη μουσική μας, ανεξάρτητα των μουσικών προτιμήσεών του!\nΟι Leprous ανοίγουν τον δρόμο για τη μοντέρνα progressive μουσική εδώ και αρκετά χρόνια\nΌπως αναφέρατε κι εσείς παραπάνω, οι Leprous μοιάζουν η ιδανική μπάντα για να περιοδεύετε μαζί τους, όπως και κάνετε αυτή τη στιγμή. Θεωρείτε πως είναι οι πρώτοι αυτού του είδους/ήχου που κατάφεραν να επιτύχουν ένα σχετικό breakthrough; Θα λέγατε πως ανοίγουν τον δρόμο για μπάντες όπως οι Maraton!\nΣίγουρα! Οι Leprous ανοίγουν τον δρόμο για τη μοντέρνα progressive μουσική εδώ και αρκετά χρόνια και είμαστε εξαιρετικά ευγνώμονες για την ευκαιρία που έχουμε να τους ακολουθήσουμε στην περιοδεία τους. Αποτελούν μεγάλη πηγή έμπνευσης για εμάς, τόσο ως μουσικοί όσο και ως άνθρωποι.\nΑπό τα πέντε άλμπουμ που κυκλοφόρησαν την προηγούμενη δεκαετία, ποιο θα επιλέγατε ως το πιο σημαντικό και καλύτερο;\nΚαι ποια πέντε άλμπουμ θα επιλέγατε ως αυτά που καθόρισαν τη rock/metal μουσική την προηγούμενη δεκαετία;\nSimen: Death Grips - "The Money Store"\nMagnus: Opeth - "Pale Communion"\nFredrik: Car Bomb - "w^w^^w^w"\nFrank: Pain of Salvation - "In the Passing Light of Day"\nΣας ευχαριστώ πολύ όλους και ανυπομονώ να τα πούμε από κοντά στην Ελλάδα!